text:
Esigalyakagolo
Essiga lya Kagolo mu kika ky'ente. Tuli bazzukulu ba Namutale-Kagolo muganda wa Katongole. Jjajjaffe Namutale-Kagolo yava Bunyolo ne jjajjaffe Katongole.
Ennyanjula[kyusa | edit source]
Mbaaniriza nnyo abasomi bange. Mwebale okwagala Obuganda. Mu Buganda tumanyidde ddala ng’ekika kintu kikulu. Era ekika kintu kigazi nnyo. Ng’omusingi okuzimbirwa Obuganda, mu kika namwo mubaamu obuganda obutono. Bugattira ku ntiko nga ke kasolya. Olwo nno ow’akasolya y’abeera omutaka omukulu mu kika ekyo. Y'afuuka omukiise ow’ensonga mu Iukiiko ewa Ssaabasajja. Era ebika byonna bisisinkanira waggulu ku Ssaabasajja Kabaka. Ebika bikola omulimu gwa ttendo nnyo mu kukuŋŋaanya wamu n’okumanyagana. Nga guno gwe musingi ogw’obumu bw’abantu mu Buganda. Buli kika n’obulombolombo bwakyo, okugeza abantu ab’ekika ekimu tebakkirizibwa kufumbiriganwa.
Mu kitabo kino, tujja kutunuulira engeri nnya ebika gye byajjamu mu Buganda. Tujja kwesigama nnyo ku kika ky’ente. Era tujja kulaba ku byafaayo bya bajjajjaffe Kintu ne Kimera olwo naffe kijja kutuyamba okumanya ensibuko yaffe mu Buganda.
Abawandiisi bangi bawandiika ne bagamba nti ffenna tuli bazzukulu ba Kintu. Balowooza nti era ye yatandika Obuganda. Abantu bano siyinza kubawakanya. Mu ngeri endala, abawandiisi abanoonyereza ku mawanga ga Afirika, buli omu avvuddeyo n’okunoonyereza kwa njawulo. Ekintu kino kibaddewo Iwa nsonga nti mu biseera ebyayita, Afirika teyalina nkuuma nnungi ya byafaayo. Twala ekyokulabirako ekya Isirayiri n’amawanga agaliraanyeewo nga Misiri. Mu biseera bya ba Nnabbi ne Yezu Kristu, baawandiisanga bufumu. Baasobola okukuuma ebyafaayo by’ensi zaabwe kati gye myaka ng’enkumi ttaano egiyise. Wano mu Afirika entereka y’ebyafaayo teyali nnuŋŋamu n’akatono. Kaakano tweddaabulula bweddaabuluzi. Olw’obugunjufu obutono, tewaali bya kuwandiisa. Abakulu be baanyumizanga abato. Eyanyumizibwanga, yabikomyanga awo. Oluusi yeesuulirangayo gwa Nnagamba. Eyasobola okubyongerayo, olw’ekinyumo, yakyusanga ebyo ebyamunyumizibwa n’ayongeramu ebibye. OIw’ebinyumizibwa nga tebiteekeddwa mu buwandiike, kyaleetera okuziŋŋamizibwa kw'enkuuma y'ebyafaayo. Engeri ebinyumizibwa gye biri byangu byakunyomoola, bangi bazitwala nti ezo nfumo. N’olwekyo, ne babyesonyiyira ddala nti tebibakwatako.
Kya nnaku nti ebyafaayo ebitonotono bye twali tulina mu buwandiike, byayononebwa olw’okudobonkanyizibwa kw’eby’obufuzi n’eby’enfuna okutakoma buli kiseera na buli mwaka mu mawanga ga Afirika. Omwami Micheal B Nsimbi mu kitabo kye “Amannya Amaganda n'Enono Zaago” atunyumiza n’agamba nti “ebyafaayo singa abantu tebabiwandiika naye ne babisirikira, bafaanana ng'omuntu atimba bendera y'ensi ye emmanju w'ennyumba gy'etayinza kulabikira". Okunoonyereza ebyafaayo mu mawanga ga Afirika, tegunnabeera mulimu mwangu kubanga abantu ababimanyi basigadde ba lubatu. Wabula ng’obwetaavu bukyali bwa maanyi okulaba nga tubizuula. Singa twagala bazzukulu baffe okwagala Obuganda, tuteekwa okuwandiika ebyafaayo byonna bye tuba tufunye oba bye tugwaako. Kirungi okuwandiika kubanga abantu bangi bakkiririza mu biwandiikiddwa okusinga ebintu ebibanyumizibwa. Ebiwandiiko biwangaala nnyo ate nga tebikyukakyuka. Naye ebinyumizibwa biggwaawo kubanga abantu beerabira ate era ne bafa.
Okwebaza[kyusa | edit source]
Okuva ensi lwe yatandika, ebyafaayo bizze biterekebwa butiribiri, nga byogera ku ntandikwa y’ensi eno. Bw'osoma ekitabo “encyclopedia bosanic l997” ekulaga nti ensi yatandikibwawo wakati w’obuwumbi busatu n’obutaano egy’emyaka egiyise. Ekyokulabirako ekyangu, ye Baibuli ne Kolani. Buli muntu ateekwa okuba ne ky'akkiririzaamu ku bibiri ebyo. Ebitabo ebyo byawandiikibwa dda kakati emyaka nkumi bbiri egiyise. Ekyewuunyisa teri yali avvuddeyo kubiwakanya. Ebitabo ebyo byantanula nange kwe kusalawo okuwandiika.
Omulimu gw'okuwandiika ekitabo kino, mukadde nnyo emabega nga nange sinnazaalibwa. Bajjajjaffe abakulu mu ssiga lyaffe erya Kagolo, Byekwaso Kakulu ne Genatio Kakulu, baakola omulimu ogw'ettendo nga banoonyereza ebyafaayo ebikwatagana n’essiga lyaffe erya Kagolo. Omulimu guno gwateekebwa mu mpapula nga 16th 05 1982, nga byateekebwamu omwami Nasani Bulojje Bakubanja ow'e Kajjwa-Kyannamukaaka, Buddu. Yasobola okukuuna ebiwandiiko bino era ne kinnyamba nti bwe nnamutuukako, yasobola okubimpa. Mubiwandiiko bye yampa, mwalimu n’ebyawandiikibwa abakulu ababiri be njogeddeko waggulu. Neebaza omwami Alozious Kwabufu olw’okunnyamba mu ŋŋendo zange ze nnatambula bwe nnali nga nnoonya bwino eyakola mu kitabo kino.
Nyongera okwebaza katikkiro w'ekika ky’ente omwami Zadok Muwulya olw’olukusa olwampeebwa okunoonya bwino nga mmuggya mu kitabo kye ekiyitibwa "Ebyafaayo by'Ekika ky'Ente". Kuno kw'ossa omukulu w’essiga eyansengekera emituba, ennyiriri, empya n’enju mu ssiga lyaffe. Nneebaza gavumenti ya Ssaabasajja Kabaka wa Buganda eyatuteerawo omukutu gw’eby’empuliziganya oguyitibwa www.buganda.com nga nagweyambisa mu kumanya n'okufuna ensibuko y’ebika mu Buganda.
Okusingira ddala, ka twebaze Kamala Byonna Mukama Katonda eyankuuma, n’annuŋŋamya n’ampisa mu makubo omwali mujjudde enkuba era eryalimu obuseerezi. Akasana ppereketya wamu n’enzikiza. OIwo n’alyoka akusobozesa gwe omusomi wange okufuna bwino ono ne weewaayo omusome ate n'owaako ne ku oyo amwetaaga.
Obubaka bw'Omukulu w'Essiga[kyusa | edit source]
Baganda bange, bannyinaze, abaana ne bazzukulu bange mwenna mu ssiga, mbaaniriza nnyo. Nga tutandika omulimu gw'okuwandiika ekitabo kino, twalowooza nti gujja kuba muyabayaba. Naye kaakano nkikakasizza nti omulimu gwagenda bukwakku. Ng'emisanvu oba emiziziko, twafuna obuzibu mu by'entambula. Si mu bya nsimbi, wabula olw'embeera y'obudde eyakyukakyukanga. Naye wakati mu buvumu, twabivvuunuka. Nga bwe twatwala obudde nga tunoonyereza, kyatuyamba okumanya n'okufuna ebyafaayo ebitakontana. Mu ngeri eno, ne tukakasa nti bye twafuna essiga bye lyali lyetaaga. Oluvannyuma lw'okukuŋŋaanya omulimu guno awamu mu buwandiike nga tweyambisa ebyuma bikalimagezi, kyali kya mugaso nnyo okugusaasaanya. Nga bw'osoma ekitabo kino, jjukiranga okukituusa ku muzzukulu omulala. Okuyita mu kuwandiika ekitabo kino, twakirabamu omulamwa era nga kya mugaso okusinga okutegekanga enkuŋŋaana zokka. Mu nkuŋŋaana, tuba na bingi eby'okwogerako wamu n'okuteesaako. Kale nga ggwe afunye ekitabo kino, nkusaba okukikuuma kigende mu maaso paka ku bazzukulu bo. Mu nkola eno, lwe tujja okusobola okukuuma ebyafaayo... George Kakulu.
Akalowoozo k'Omukuŋŋaanya[kyusa | edit source]
Ng’ensi bw'ejja ekyuka, nnakiraba nga kitugwanidde okuwandiika ebitukwatako ng’ab’essiga lya Kagolo. Wakati nga ntalaaga olw’omulimu guno, nnafuna endowooza bbiri okuva mu bantu. Ng’emu egamba nti bikumalira budde n’endala ng’eŋŋumya, wabula saaterebuka.
Nkizudde ng’abantu bangi ebintu by’okuwandiika babyebalamye. Ekintu kino nnakirabamu obuzibu. Okugeza mu biseera bino, tokyayinza kutuuza baana n’obabuulira ebyafaayo. Abasinga bali mu masomero ga bisulo. Abalala bali ku gwa kupakasa nsimbi. Obudde obutono bwe baba bafunyeewo, babukozesa mu kunyumya birala. Ng’okumanya ani yafa n'ani yazaala. Kyokka singa ebintu by’oba obanyumiza obibawa mu buwandiike, kibabeerera kyangu okubisoma.
Ng’obugunjufu bwe bweyongedde, ebintu ebitawandiikiddwa abantu tebakyabikkiririzaamu, ne bwe biba ebituufu. Kale omusomi wange, fangayo okuwandiika era n’okwagala ekika kyo. Mu nkola eyo, mwe tunaatambuliza Obuganda, ne tubutwala ku ddaala eriggya.
Ssaabasajja Kabaka awangaale.
Rocks Peter Basaaya II
Ensibuko y'Ebika mu Buganda[kyusa | edit source]
Okujja kw'ebika wano mu Buganda buli muwandiisi akumanyi mu ngeri ndala. Naye bangi ku bawandiisi bagamba nti ebika byajja mu ngeri za njawulo wano mu Buganda. Okusookera ddala ensi Buganda yayitibwanga Muwawa. Abantu abaagiberangamu nga bayitibwa 'Balasangeye’. Yatandikibwawo Ssekabaka Tonda. Kwaddako bassekabaka amakumi asatu mu musanvu nga mwe mwali Ssebuko, Buganda, Bemba Sseguku, Buwumpya Bukokooma, Ggulu, Maganda, n'abalala. Obufuzi bwabwe bwali bwesigamiziddwa ku bika. Ebiseera ebyo waaliwo ebika bitaano nga bye bino: emmamba, enjaza, engeye, ennyange, kuno kw'ossa n’olugave. Obufuzi obwo bwakomekkerezebwa n'okuttibwa kwa Bemba e Buddo. Olwo Kintu n’atandika enfuga empya.
Nate waliwo endowooza egamba nti ebika bibiri byajja byokka nga biva mu bitundu eby'enjawulo. Nga y’ente n’omutima. Okugeza, Katongole yajja n’ente okuva e Bunyolo. Bulondwa yava e Mangira n’ayitira ku mugga Mayanja wuuyo mu Bunyoro n’ente ya lubombwe, olwo n’aggukira e Magiri-Kyanamukaaka Buddu. Mugenyi yajja ng'alwana ntalo okuva mu Abysinia wuuyo Mawogola azimbyeyo "bigo bya Mugenyi". N’atolontokera ddala paka mu Rwanda. Nayo n'azimbayo ebigo. Oluvanyuma yakomawo e Buganda n'agundira mu Buddu. N'ennyonyi bw'etyo yajjanga mu busoolesoole paka lwe yagundira mu Buganda.
Kintu ateberezebwa okuba nga yalya Obuganda wakati wa 1314-1344. Yali musaale mukugaziya Buganda mu by'enfuna, eby’obufuzi, n'eby'obuwangwa. Agambibwa okuba nga yali muganda wa Lukidi Mpuuga nga nnyaabwe ye Nyatoolo. Ebifa ku kitaawe tebimanyiddwa. Kyokka ateeberezebwa okuba nga yali mutembeeyi eyo mu ludda Iwa Madi mu nsi eyayitibwanga Abbysinia nga kati ye Ethiopia. Okutuuka mu Buganda, yayitira mu nsozi z'e Masaaba mu Bugisu. Mu Buganda, yatuukira Mangira mu Kyaggwe. Yajja n’ebika kkumi na bisatu omuli engo, envuma, empindi, embogo, enjovu, ekkobe, envubu, empeewo, entalaganya, wamu n’embwa. Kigambibwa nti ng'ali e Mangira, Kakooto Mbaziira yamusigira mutabani we Kabengwa. Kintu n'awa Kabengwa obuvunaanyizibwa obw’okulunda ente ze. Ente zaali nnyingi. Kabengwa n'azikwasa musajja we Kisindewante. Wabula n’asigaza ente ya Kintu enjeru Kanyomu n’omwana gwayo ogwa Lubombwe. Lumu bwe yakama amata ga Kintu, abantu ab’omutima omubi ne bagayiwamu omunyo. N'atya era n’alagira mutabani we Bulondwomu badduke. Ente enjeru n’omwana gwayo tebaabireka. Olw’ente enjeru, baatya nti yandibakwasizza. Kwe kugisiba ku kikoligo. We baagisiba ne bayitawo ‘Ntenjeru’ n’okutuusa kati. Awo ne basomoka omugga Mayanja, ne beesogga Bunyolo. Kaswiga ng'ali e Bunyolo, yatta ne Katongole omukago. Ne bwe baali bajja mu Buganda, bajja bonna. Oluvanyuma Kintu yatta Bemba mu magezi ag’ekitalo e Buddo era n'alya Obuganda. Yateekawo enfuga empya nga ya mirembe era paka na kakano, Obuganda buli ku musingi gwe. Waliwo endowooza eyogera ku bika ebyajja ne Ssekabaka Kimera okuva e Bunyolo. Kimera yali kabaka wa Buganda wa kusatu. Agambibwa okuba nga yafuga Buganda wakati wa I374-1404. ebyafaayo by’obuwanguzi bwe biviira ddala ku Ssekabaka Cwa Nabakka. Bwe lwali olwo, nga Cwa aweereza mutabani we ewa Winyi okufuna olufubanja. Bweyatuukayo, ng’asowagana ne Wanyana muka Winyi. Teyalwa, ng’addukayo wabula n’affiira mu kkubo ng’akomawo era n’aziikibwa e Sirinnya mu Busiro. Ekiseera kyatuuka nga Buganda terina kabaka. Cwa Nabakka yaleka tazadde mwana mulala mulenzi. Awo Walusimbi ne Ssebwana ne bakuuma Namulondo. Kyokka abantu ne batabaagala. Kwe kuwulira nti Kalemeera yaleka azadde omwana e Bunyolo. Tebaalwa nga bamutumya. Mu kutuuka e Buganda, Kimera yatuuka n'ebika asatu mu munaana. Era nga bye bino ebimu kubyo: efumbe, omutima akayozi, ekinyomo, entalaganya, enkerebwe, empologoma, enseenene, ekkobe, ab'obutiko, n'ebirala. Okumanya ebisinga ku bino soma ekitabo "Bassekabaka ba Buganda ". Okuva Kimera lwe yagattaganya Obuganda paka na kati tebukutukanga. Okujjako Iwe bwali buggiddwawo Milton Obote mu 1966. Bwazzibwawo Y.K. Museveni mu 1993. Omulangira Ronald Mutebi n’atuula ku ntebbe era n'afuuka Kabaka mu 1993.
Wabula kigambibwa nti ebika ebyo byonna, buli kimu kyajja kyeyungayunga. Ky’ova olaba nti ente ezeddirwa nnyingi naye nga zirina omufuzi omu. Kino kyatuukikako wakati mu kutta emikago, okukola endagaano, wamu n’okuggataganyizibwa ba Kabaka.
Katongole Ajja e Buganda[kyusa | edit source]
Ebyafaayo by’ekika ky’ente bingi nnyo era nga buli omu abimanyi bubwe. Okusookera ddala ente ezedirwa nnyingi nga zirimu emitendera gya njawulo. Gino gye mitendera okusinziira ku kitabo “Ebyafaayo by’Ekika ky’Ente”. Waliwo ente ey’obusito ng’eno ewaka nga tewannayita nnaku mwenda ng’emaze okuzaala. Tetukkirizibwa kunywa mata gaayo ffe ab’ente. Ente endala y’empuula oba eya katosi ng'ebeera n’eddiba nga liringa ebbumba. Waliwo ente enkuggu nga eno eba terina mukira. Waliwo ente ebeera n’olugongogongo nga lwa kawemba. Eno eyitibwa ente eya kayinda. Waliwo ente eya lubombwe nga yeefaanaanyiriza entulege. Kuno saaako ente e'yekiganja, ng'ebeera n’ekinuulo ng’ekyala ekimu kyeru ate ng’ekirala kiddugavvu. Kuno ssaako ente eya kaasa nga yo ebeera n’ebbala eryeru ku mutwe gwayo. Abantu abamu bagamba nti ekika ky’ente kyajja ne Kintu, ate abalala ne bagamba nti kyava Bunyolo. Ko n’abandi nti kinnansangwa. Waliwo endowooza egamba nti Kintu ng’ajja mu Buganda, ku lugendo lwe ng’ali ne muganda we Lukidi, bwe baatuuka e Mangira mu Kyaggwe, baayawukana era ne bagabana abantu. Lukidi yalondamu ababe nga mw'abo mwe mwali ne Kaswiga. Kaswiga yasenga ku kasozi Kyankere. Yazaalirawo abaana bangi nga mwe mwali ne Lwekana eyamusikira. Nate Lwekana bwe yafa, Wangi n’asika. Wangi n’azaala Katongole, Kagolo, Lwera ne Kalibbala. Abaana bano bonna baawesezanga ku mugga Lusamule ng'ekiseera kino guli mu Ssingo. Katongole ye yasikira kitaawe Wangi.
Katongole ng’afuuka muganzi nnyo eri omukama Kyebamba. Ebbanga bwe lyayitawo, Katongole n’asigira omukama Kyebamba muwala we ayitibwa Nakayijja. Enakku waayita meka? Omuwala nga yetisse ettu lya Mugema. Kino kyasanyusa Kyebamba olwa Nakayijja okufuna olubuto. Ekiseera eky’okuzaala bwe kyatuuka, Nakayijja n’azaala bulungi. Ebyembi omwana gwe yazaala yali namagoye. Okuva edda n’edda nga namagoye tayagalibwa mu nsi. Abamu baamuyitanga musambwa. Era ebiseera ebisinga yattibwanga oba n’akwekebwa okuva mu b’eŋŋanda ze. Oluusi bwe yafanga, ng’ab’eŋŋanda ze bokka nga be bamuziikako ate mu kyama. Eky’okuzaala namagoye, kyatiisa Kyebamba. Era kwe kuyita abalaguzi be bamuwe ku magezi. Bamugamba nti okuba omulamu, ateekwa okutuga omwana. Katongole, Nakayijja wamu n’ab’eŋŋanda ze bonna battibwe. Awo Katongole n’akoona ku baana be, bakazi be wamu n’ab’eŋŋanda ze badduke baviire ekibabu olwo lwe banaawonya obulamu bwabwe. Katongole n’ab’eŋŋanda ze nga badduka, baatambulanga kiro eyo mu matta nsejjere baleme okulabibwa. Kale ŋŋaali bwe zaakaabanga, nga batandika okutambula. Kyokka emmambya bwe yabanga tenaasala, nga beekweka. Bino bye bifo ebikulu bye baasulamu bwe baava e Bunyolo; baasula Kagabo era abamu we baamwawukanirako ne basigala awo. Bwe baava e Kagabo ne bagenda bagwa e Lusiba nga wano Nakaddu we yasigala. Ebiro ebyaddako baabimala Kawula, okuva awo baasula Kisozi mu Gomba. Wano abaana ba Katongole abamu we baamuviirako ne bagenda basenga e Buganga eky'omu Mawokota. Katongole n’abaasigala ku mugendo ne bajja bagwa e Kankobe. Okuva awo baagwa mu Buddu. Wano baamanya nti tekyali muntu n’omu abawondera. Awo kwe kunoonya we banaakuba ensiisira zaabwe. Buddu baamuyitamu, okugenda okwejjukanya nga bali mu kibira Teero. Mu Teero mwalimu omugga nga munene ate nga gulimu ensonzi. Omugga guno gwakaayanirwa enjuyi bbiri; olwa Katongole n’olw’omutaka w'e Ssaango.
Bwe baalemagana, ne basalawo okukuba akalulu. Kwe kutegeka embaga y’omwenge okwali n’abagoma. Buli luuyi lwasimbawo omuwala omu. Era buli luuyi lwasimba amafumu ana. Ne bagamba nti “Anaazina n’amala yeetunga ku mafumu, anaaba awangulidde oludda lwe akagga”. Awo amazina ne gatandika okutyetyebulwa. Lukwanzi muwala wa Nembe yali yeesibye eddiba ly’ennyana mu kiwato kye ng’olubuto wamu n’ekifuba biri bweru. N’azina nnyo, ne yeetooloola amafumu emirundi ena. Awo ku mulundi ogw'okutaano, ne yetunga ku mafumu. Ne gamuyita mu kifuba n’avaamu omusaayi mungi, awo n'afa. Ab’emizira n’eŋŋoma ne bakuba okwo kw'ossa n’amakondeere ne bafuuwa. Olwa Lukwanzi okutuwangulira omugga. Bwe gutyo omugga ne gufuuka gwa ba nte n’okutuusa kaakano. Kyokka ye omuwala ow’e Ssaango yalemwa okugeetungako, kuba yagatya.
Omuwala bwe yayitanga mu Teero nga wa nte, abavubi nga bamuwa ensonzi nnyingi. Ne bwe yabeeranga omuto ng’ali ku mabega ga nnyina, nnyina baazimuwanga okutuusa lwe yagambanga nti “mulekere awo ezo zimala ze nnaayinza okwetikka”. Singa baazimummanga, nga nabo tebakwasa.
Nga bamaze okuvvuunuka byonna, Katongole yalonda ente enkuggu okuba omuziro gwaffe. Ne ŋŋaali okuba akabbiro kaffe. Olwo omubala ne guvuga nti “kigere kya nte mwajja mwelinya. Mbadde ngaleeta omusumba aganywedde”. N’omulala negugamba nti “ekyuma nkiridde, n’omukimba ngulidde. Bwe mbirya, bwe mbiwoza, binsanga mu ssasa”.
Ennono mu Ssiga[kyusa | edit source]
Okukulambululirako akatonotono, tuli bazzukulu ba Namutale-Kagolo muganda wa Katongole. Jjajjaffe Namutale-Kagolo yava Bunyolo ne jjajjaffe Katongole. Olubereberye Katongole nga yaakava e Bunyolo, baali bassa kimu ne Kagolo-Namutale. Obuzibu bwajja bwe buti, nti nga tumaze okuva e Bunyolo, twagwa ku mugga Kuziizi. Era ne tusiisira mu lusenyi lwagwo. Mu kisenyi kino twazaalirawo abawala babiri; omu nga ye Kuzizi nga tujjukira omugga guno we twasooka okusiisira. Ow’okubiri twamuwa erya Namaganda olw'okuba nti twali tumaze okuva e Bunyolo nga tuzze e Buganda. Mu kiseera kino twagwamu ekirwadde ekisonde. Kisonde linnya lya Lunyolo eritegeeza kabotongo. Kabotongo owaabwe yali akubya omuntu amabwa n'afaanana ng’omugenge. Ekirwadde kino ebyembi kyakwata bantu abaali mu lusiisira lwa Namutale. Katongole n’alondamu abantu mu lusiisira lwa Namutale abaali batannalwala kirwadde kino ekisonde. Era nga beekwatira mu lwa ngabi okwewonya ekirwadde ekisonde. Bw'atyo jjajjaffe Katongole bwe yayawukana ku jjajjaffe Kagolo-Namutale. Bw'atyo jjajjaffe Katongole n'adduka muganda we Kagolo-Namutale olw’ekirwadde ekisonde. Mu kugenda, yagenda n’abaana wamu n’abazzukulu ba Namutale-Kagolo era mu mikwesese gyonna Katongole gye yayitamu, yaggukira Bijja. Bijja kati erinnya baalikyusa bayitawo Bikira nga kiriraanye Kyotera mu Buddu. Era we yasiisirira ddala, n’okuziikwa n’aziikibwa awo. Mu lusenyi kumpi n’omugga Kuzizi, Katongole we yaleka Namutale-Kagolo. Katongole bwe yali agenda, yaleka atuumye enju ya Namutale abasonde nga mw’otwalidde abaanab e abaasigala, wamu n’abazzukulu. Olwo enda ya Namutale-Kagolo n’eyitibwa ekika ‘ky’abasonde’. Kale Namutale n’azaawa obutaddamu kuwuliza Katongole muganda we. Olw'okuba nga yali ayabuliddwa Katongole, nga n’ekika ky’ente kimuvuddemu, kwe kwefunira ekika ky’abasonde. Nga wayiseewo ebbanga eggereko, jjajjaffe Namutale n’abantu be bonna, baawona ebisonde. Awo kwe kuva mu lusenyi lw'omu Kuzizi ne batambula nga beeyongerayo. Mu lugendo lwaffe, twaggukira Lwange eky'omu Mawokota ew’omutaka ow’effumbe. Bwe yatulaba, n’atwaniriza era n’atutwala mu maka ge. Oluvannyuma, Namutale yannyonnyola omutaka w’effumbe engeri gye twawonamu omukama Kyebamba ow’e Bunyolo. Yamunnyonnyola olugendo lwonna, n’engeri Katongole gye yamuggyako abaana be n’amuleka ku mugga Kuziizi mu lusenyi oluvannyuma lw’okulwala ekirwadde ky’ebisonde. Namutale n’asaba omutaka w’effumbe batte omukago. Omutaka teyali mubi, nga batta mukago.
Mpozi omukago lwe luganda olugunjibwawo wakati w’abantu babiri beppo n’okusingawo nga ba bika bya njawulo. Mu mukago mubaamu endagaano egamba nti “ebibyo bye byange, n’ebyange bye bibyo, abantu bo baba bange, n’abange baba babo”. Kale gwe gwo omukago mu bumpimpi. Omukago guno Namutale gwe yatta n’omutaka w’effumbe, gwaleetera abamu ku baana n’abazzukulu okusala eddiiro ne badda mu kika ky’effumbe. Wano nga tuli e Lwange, twazaalirawo omwana omuwala ayitibwa Kalima muwala wa Bulojje, omwana we omubereberye.
Bwe waayitawo ekiseera, bakazi ba Namutale, abaana wamu n’abazzukulu b’abaana be ne beegugunga nga baagala Namutale-Kagolo agende anoonye abaana baabwe abaagenda ne Katongole. Namutale kwe kulagira abantu be basibe ebintu byabwe bagende banoonye abantu baabwe abaali bagenze ne Katongole. Awo kwe kusitula. Bwe baali mu lugendo, baagendanga babuuzabuuza oba waliwo eyali alabye ku Katongole. Abantu nga babagamba nti Katongole ali Ssese mu bizinga. Mu kiro ekyo nga bagenda, Namutale-Kagolo mwe yafiira olw’obukulu mu myaka. Ebisigala bye ne biziikwa e Ssentema-Lwanga mu Mawokota. Bulojje ye yasikira kitaawe Namutale-Kagolo era n’akulembera ekibinja ky’abantu ne balamaga olw’e Ssese. Wabula baba bagenda, mukazi wa Bulojje n’alumwa olubuto. Kwe kukutamako ku kasaka, ebyaddirira kwali kuzaala. Omwaana gwe yazaala kwe kumutuuma erinnya Nabisaka. Mu linnya lino mwe muva n’erinnya Nasaka, abaganda be baalikyuusa bwe baali baagala okutereeza olulimi oluganda. Oluvannyuma beeyongerayo n’olugendo lwabwe.
Bwe baatuuka ku nnyanja Lweru/Nalubaale oba giyite (Lake Victoria), ne balinnya obwato ne bagolomola mu bizinga by’e Ssese. Baggukira wa Mukasa ne bamweyanjulira, naye n’abaaniriza era n’abawa omutala. Nga wayiseewo akabanga, Mukasa yawasa muwala wa Bulojje Kalima. Kalima ono yayongerwako erinnya lya ‘Kabulojje’ olwo naaba nga ye Kalima-Kabulojje. Twasiisira ewa mukodomi waffe Mukasa. Ebbanga nga liyiseewo, Kalima-Kabulojje yalima nnyo era ng’okulima kwe kwatiikirivu mu Ssese. Mukasa n’asanyuka nnyo olwa mukazi we okuba nga mulimi bw'atyo era kwe kwogera nti “omukazi ono alimye omusiri ogulinga ennyanja”. Enjogera eno yagendera ddala mu maaso na buli kati naddala mu bitundu by’e Kiziba nga bagamba nti “ kalima kabulojje akalimira obusiri ng'ennyanja”. Ebbanga nga liyiseewo, ne tusiibula mukoddomi waffe Mukasa era ne twabulira obuko nga Katongole tetumulabyeyo. Wano Bulojje yali ne muganda we Basaaya n’abaana babwe wamu n’abalala. Awo kwe kujja e Kiziba, kubanga e Ssese gye baali batulagiridde, Katongole teyaliiyo.
Kiziba ggwanga lya ‘Bantu group’ nga bayitibwa Baziba n’olulimi lwe boogera luyitibwa Luziba. Basangibwa mu maserengeta g’ennyanja Nalubaale/Lweru. Bwe twali tujja twaggukira ku kaalo akayitibwa Buwanga. Bulojje naye ebirwadde byali byamukosa nnyo olwo kw'ossa eŋŋendo ennyingi ze yatambula, tezaamulekera bulamu. Awo n’alwala nnyo era n’afa, Basaaya muganda we n’amusikira. Mu mirembe egiyise, omuntu bwe yafanga nga muganda we y’amusikira. Basaaya kyeyava asikira Bulojje. Basaaya tamanyiddwako byafaayo bingi, wabula amanyiddwa ng’ow’omutuba. Basaaya teyamala bbanga ggwanvu naye n’afa. Ddamulira omwana we n’amusikira. Ekyaleetera Ddamulira okusikira Basaaya, kwe kuba nga baganda ba Basaaya bonna baali bamaze okufa.
Bwe lwali olwo nga wabaawo omulangira mu bwakabaka bw’ekiziba eyali agenzeeko mu bizinga bya Nalubaale. Bw’atuuka ku kizinga Busungwe, ng’asisinkanayo Semawule. Semawule n’amufumbira emmere. Omulangira bwe yalyako, n’awomerwa. Bwe yali ng’agenda, yamusuubiza nti bwe ndiwangula eno gye ŋŋenze ndikunona. Oluvanyuma omulangira ono yawangula era n’amunona. Yamuwa ekyalo Bukwale omwo mwe yavanga n’agenda amufumbira emmere. Semawule yazaala Kayondo ne Wangi. Wangi n’azaala Damulira. Omulangira ono yatuuka n'afa. Ne Ddamulira n’asenguka okuva e Bukwale n’adda e Buwanga.
Abantu ne bategeeza omulangira Kibi Kalanda mutabani wa Bulungu I kabaka w’ekiziba nti e Buwanga wazuuseeyo Abanyolo abamanyi okufumba okusinga abaffe e Kiziba. Kibi Kalanda n’abuuza nti “Bamanyi okufumba akatogo wamu n’emmere ey’eminwe ng’ey'eno e Kiziba?” Kwe kumugamba ng’Abanyolo bwe bateeka eby’okulya okusinga Abawaya b’e Kiziba bonna. Awo kwe kutuma ababaka okujja e Buwanga. Era ne batugamba nti “omulangira n’abagonza” ekitegeeza nti “abaagala”. Jjajjaffe Ddamulira kyeyava agenda ew’omulangira Kibi Kalanda. Kale bwe yatuuka mu maaso g’omulangira, omulangira n’amubuuza ebibuzo naye nga Ddamulira tamanyi Luziba. Ddamulira n’amuddamu nti “mpozzi yogera n’omwana wange ono Kagolo”. Awo Kagolo n’anyumya n’omulangira kubanga yali amanyi Oluziba. Ekyamuyamba, kwe kuba nga yajja mu Buwanga nga muto, kyeyava aluyiga. omulangira kwe kubuuza Kagolo nti “Omanyi okufumba emmere ay’akatogo?” Kagolo n'addamu nti “kitwayitu tukyumba muno okukira n’abawaya bawe”. Omulangira n’aseka n'amubuuza nate nti “n’osinga abaziba?” Kagolo n’amuddamu nti siyinzi kukulimba”. Awo Kibi Kalanda n'amubuuza nti “mwava wa?” Ko ye nti “twava Bunyolo”. Omulangira n’amubuuza nti “nsonga ki eyabaggyayo?” Awo Kagolo n’amunnyonnyola nga bwe byatambula nga bajjajjaffe bava e Bunyolo. Awo Kibi n’abagamba baddeyo e Buwanga, amangu ddala nga wayise ebiro bina, mujja kujja munfumbire. Ennaku nnya tezaalwa ne zituuka. Ddamulira n’abamu ku baana be nga bajja ew’omulangira n’obutamu bwabwe, buli bwe bafumbirangamu obulo bwabwe mu ŋŋendo zaabwe zonna tebaabuleka mabega. Awo omulangira n’abaaniriza era n’abayingiza mu kisaakaate kye. Abaziba abaali bamufumbira baagaana Ddamulira okufumbira mu butamu bwe, nga baagala afumbire mu bwabwe. Kyokka Ddamulira n’abaziyiza ng’alowooza bayinza okumukola obubi. Era n’agamba Kagolo nti “mufumbe mu zaffe”. Awo ng’Abaziba bawakana nnyo. Era nga baagala n’okuteekawo olutalo. Kagolo ye olw’okuba nga yali amanyi olulimi lwabwe, kwe kugenda n’aloopa omusango ew’omulangira. Omulangira n’ayita enjuyi zombi era ne bawoza. Okukkakkana, ng’omusango gusinze Baziba. Kagolo nga yeyanza mulangira olw’okusala obulungi omusango. Awo nga baddayo mu ffumbiro kufumba, era nga baleetera omulangira emmere. Bwe yalyako, ng’akungiriza obuwoomi bw’emmere ng’alangirira nga bw'ajjanga okulya emmere y’Abanyolo. Awo kwe kugoba abaziba bonna abaali bamufumbira.
Abaziba nga bamaze okugobwa mu kisaakaate, baakwatibwa obuggya eri Ddamulira. Kwe kugenda ewa kabaka Bulungu I ne baloopa, nga bamugamba nti “Omwana wo Kibi Kalanda ajja kukutta alye obwakabaka bwo. Kubanga asomoka ennyanja n’ebigere nga tewali lyato”. Kituufu omulangira yateranga okusomoka ennyanja n’ebigere n’atuuka gye yayagalanga. Kabaka Bulungu I eby’abaziba yawuliramu eky’okumuggyako obwakabaka bwe era ne yeeraliikirira. Kwe kutumira Kibi Kalanda ababaka okumugamba ave mu nsi ye. Era ababaka ebigambo ebyabatumwa baabituusa bulungi eri omulangira. Kwe kumugamba nti “Siba ebintu byo byonna ove mu nsi ya kitaawo, ogende gy’oyagala yonna kubanga akugobye”.
Bw'atyo Kibi Kalanda ng’agamba abantu be budduke, bagende gye baligwa. Ng’agamba ne Kagolo nti “Namwe musibemu ebyammwe twabulire Kiziba kubanga kitange angobye mu nsi ye”. Kale Ddamulira n’abantu be ewaabwe e Buwanga baddayo kubasiibula. Bwe batyo bwe baava e Kiziba ng’omulangira abakulembedde. Bwe yagoba ku mwalo e Ddimo mu Buganda n’alaba olusozi nga kuliko ekibira. Bwe yayingira mu kibira, n’alaba nga mulimu ettaka ejjimu nga ddungi n’okusinga ery'ewaabwe e Kiziba, kitaawe gye yamugoba. Awo kwe kugamba basajja be nti “wano we nsiimye era buno bwe butaka bwange wamu n’abazzukulu bange. Kale n’okutuusa kati obutaka bw’essiga lya Kibi Kalanda ow’engabi ennangira ye Kiziba. Abasajja b’omulangira bwe baali basiisira, nga Ddamulira atudde butuuzi, ng’eno Kagolo n’abaana be bali ku mulimu gwabwe ogw’okufumbira omulangira akatogo. Obutakulwisaayo nga simenye kawonvu na kagga, awo ne wayitawo emyaka ng’ebiri oba esatu egy’ekizungu. Ne wajja omuntu n’abanyumiza ennaku gy’ayiseemu. Omusajja ono yali munaku ng’emmese y'omu Kkereziya. Omusajja oyo n’anyumiza Kibi, Ddamulira ne Kagolo mutabani we ebigambo ebyasanyusa Ddamulira bye biibyo ebyabazaawula ye n’eŋŋanda ze bonna. Ddamulira kwe kumubuuza ekyalo gye yali abeera. Mpozzi okukwongera okukubugumya ku bwongo, Buddu yonna yali Bunyolo nga n’abantu baamwo Banyolo. Naye Ssekabaka Jjunju eyafuga obuganda wakati wa 1754-1764, n’aliwangula ng’ayita e Kiganda. Yateekamu omwami we Luzige ow’endiga abe pokino.
Omusajja n’amuddamu nti “mbeera mu Bagabo b’e Mulema abaweesi”. Ko Ddamulira nti “erinnya ly’omuweesi y'ani?” Ko ye nti “ye Lwegaba alina ne baganda be Lukyamuzi ne Nakana”. Ddamulira kwe kuva we yali attudde kuba yali amaze okuzaawuka. Ddamulira n’ategeerera ddala nti bebaabo baganda be ne bajjajjaabe. Ddamulira n’aleka Kagolo ne banne e Ddimo n’agenda n’oli omusajja. Bwe baatuuka e Mulema, ewa Lwegaba, ng’amusanyukira. Awo Lwegaba kwe kuyita Nakana e Birongo. Ddamulira kwe kubabuuza nti “Jjajjafe Katongole ali luuyi wa?” Ko bo nti “yafiira Bijja” (Bijja ekiseera kino ye Bikira) obulwadde bwa kawumpuli. Oluvannyuma Ddamulira n’asiibula n’akomawo e Ddimo ewa Kibi Kalando mukamaawe. Nga wayise emyezi ebiri, n’asiibula Kibi Kalanda. Kwe kujja n’atuuka mu katala nga kaliko akabira n’azimba, era n’abeera awo wamu ne Kagolo n’abaana be abalala. Ng’amaze okuzimba, yagenda e Buwanga gye yali alese bakazi baabwe wamu n’abaana baabwe n’abanonayo. Kyokka abakulu abaali bawasizza baasigalayo. Ddamulira n’abeerera ddala mu kaalo ako.
Abantu abajjanga okumulaba nga bagamba nti tugenda wa Ddamulira. Okuva olwo akaalo nga kafuna erinnya ‘Ddamulira’ nga mukama waako n’okutuusa ku mulembe guno. Ddamulira bwe yalaba nga waali wafunze nga takyalina waalima n’abaana be, kwe kusalawo okugenda anoonye awagazi nga wajimu kuba akaalo Ddamulira kaali kakalu emmere nga tedda bulungi. Ddamulira kwe kulengera omutala Kyamiiru. Bwe yagulambula, nga mulungi akukamala. Ettaka nga jjimu ate nga ddungi. Omutala guno gwali guliraanye ennyanja Lweru oba Nalubaale. Kyamiiru aliraanye obwalo Ddamulira, Nabitaka wamu ne Kiwumulo. Bw'atyo Ddamulira kwe kutandika okulima omutala Kyamiiru. Lumonde bwe yassaako wamu n’ebitooke nga bikuze, kwe kuddayo e Ddamulira n’alagira abantu be basibe ebyabwe. Awo ne bajja e Kyamiiru. Bw'atyo Ddamulira n’abeerera ddala mu Kyamiiru era n’afuuka mutaka waakwo. N’azaawuka era n’agenda alabagane n’oluganda lwe. Yasooka kulaba Lwegaba ne Nakana e Bironge. Awo n’addako Kayabula e misonzi, n’alaba Wangi e Mulema, Kamuli e Kyatokoolo, n’alaba Lukyamuzi e Kabanda. Kwe kubategeeza nti tuzaawuse era tuzze mu kika kyaffe eky’ente. Kati tuzzeeyo mu kika kyaffe eky’ente eteriiko mukira. Ddamulira bw'atyo bwe yamala okuzaawuka, n’adda mu kika kye, n’afuuka ow’ente. Nate n’addamu okuyitibwa omugabo oba omukooza nga bwe yayitibwanga e Bunyolo. Ddamulira n’abeera e Kyamiiru okutuusa lwe yafa. Omulambo gwe ne baguzzaayo e Buwanga mu Kiziba ku butaka bwe obwasooka. Omwaana we Kagolo n’amusikira. Bw'atyo Kagolo n'addukanya omutala Kyamiiru. Awo kwe kutandika okunoonya omukazi. Teyalwa ng’agenda ewa Balukake e Buliro ayogereze omuwala Matwale. Bw'atyo Kagolo n’awasa Matwale omuwala omusiita muwala wa Balukake. Balukake yali mugagga era nga mutaka mulyambidde. Teyalwa ng’abeera lubuto, kwe kuzaala omwana omulenzi n’amutuuma erinnya Bugala. Ddamulra yazaala n’abaana.
Obulombolombo n'Emizizo[kyusa | edit source]
Obulombolombo bye bintu ebigobererwa okuva ku bajjajjaffe paka ku bazzukulu. Ebintu bino ziyinza okuba empisa oba emirimu. Bikuumibwa butiribiri obutasobezebwa nga na buli abisobya aba akoze eky’omuzizo. Obumu ku bulombolombo mu ssiga lyaffe mwe muli;
Okuva edda nga tetulya nte nkuggu wadde okunywa amata gaayo. Omwezi bwe gwabanga gwakagabo, nga tetulya kya ggulo. Singa gonja oba ettooke lyassanga nga telirina mpummumpu, mu ssiga lyaffe tetwabiryanga. N’ettu ly’emmwanyi singa lyasibwanga ne wabulako akaayi akayiseeko, eryo lyalinga muziro.
Nate ku ludda lw’emizizo mu ssiga lyaffe mwe muli;
Abazzukulu bonna mu ssiga lyaffe, tetukkirizibwa kufumbiriganwa. N’omuwala okufunira olubuto ku luggya kya muzizo mu ssiga lyaffe.
Mu ssiga lyaffe tusobola okubbula amannya ag’engero naye ag’essiga n’ag’ekika tetugabbula.
Mu mikolo gy’okwabya ennyimbe, tetukkirizibwa kwabizaawo lumbe ku olwo omuntu lw’afudde oba nga tannaziikwa. Emikolo gy’okumala abalongo, n’ebikwatagana ne lubaale nga mw’otwalidde okusamira, mu ssiga lyaffe bikolebwa bampya oba nnyiriri abo abakwatibwako so si mituba oba essiga lyonna.
Emituba mu Ssiga[kyusa | edit source]
Jjukira ku ntandikwa nga bwe tulabye nti okunoonya ebyafaayo tekinnaba kintu kyangu, kale nange okuzuula emituba egiri mu ssiga lya Kagolo tekyambeerera kyangu olw’ensonga nti abantu abamu bennatuukangako, tebaasobola kumpa bye nnali nnetaaga nga bikwata ku ssiga lyaffe lino erya Kagolo. Kale bw’osanga ng’omutuba mw'ova siguwandiseeko, tokitwala bubi, wabula tegeeza omukulu w’essiga tulongoseemu we tuba twawaba.
Omutuba gwa Bugala[kyusa | edit source]
Bugala mutabani wa Ddamulira nga nnyina ye Matwale.
Bugala ng’akuze, yazaala omukazi ayitibwa Kasangirwa. Yagenda ku muganga n’amuwa eddagala eryaleetera Kasangirwa okukoma ku Nakate omwana gwe yazaala omu. Oluvannyuma bugala yagenda ku mmandwa n’afuna eddagala era n’azaala abaana bangi. Waayitawo ebbanga ddene, Bugala n'afa. Omulambo gwe ne guziikibwa e Kyamiiru. Era ye yasooka okuziikibwa e Kyamiiru. Bw'atyo Ssemwanga mutabani we n’amusikira. Ssemwanga teyayitimuka nnyo engeri gye yali omwavu ate nga yali mulenzi muto. Yafa tazadde mwana kuba yali muwuulu. Ne nnyina yali mukazi munyage. Oluvannyuma Victor Kitungulu ya musikira nga naye nnyina yali munyage. Oluvanyuma twava e Kyamiiru mu 1907 olwa mongoota. Nange e Kyamiiru we twatuukira nnalabawo mu 2008 naye nga tewakyali muntu yenna nga kati bibira by’olaba byokka.
Peter Sulwe, Sayira, Kwabufu. Petero Sulwe yazaala Alfred Damulira, Petero Baligwa
Alfred Ddamulira yazaala Denis Mukungu, Dolothy Nakalima/ Nabakooza (I), Antony Sayira, Matida Kyolaba, Christine Namaganda yaffa 31 Oct 2007.
Abaana ba Alozio Kwabuufu
17 Apr 1951 Semanda Vicent
04 Mar 1967 Sempijja Patrick
00 ….. 1964 Luwerekera Charles
18 Jan 1966 Lukyamuzi Augustine
30 Jun 1961 Lwebuga Gyaviira
09 Jul 1963 Nabuuma Elizabeth
18 Jun 1972 Kizito Sayira
10 Aug 1975 Dolothy Nabakooza (II)
16 Apr 1978 Katongole Peter
06 Sept 1983 Bulojje
27 Jan 1980 Namulema Christine
20 Mar 1983 Lwesabula John Bosco
20 Jun 1977 Ssemanda Francis
16 Dec 1978 Lwasampijja Thomas
15 Sept 1980 Mulema Lawrence
25 Apr 1982 Namanda Vicencia
26 Oct 1983 Ddamulira Damiano
06 Dec 1984 Nakagolo Agnes
23 Jul 1986 Rocks Peter Basaaya II
08 Nov 1987 Naluwugge Cissy
27 Aug 1989 Nabasumba Eva
bano be baana ba Basaaya Rocks Peter
- Joshua Muwuulya
- Joel Kagolo Bugala
- Esther Nansinjo
Omutuba gwa Bisaayo[kyusa | edit source]
Bisaayo bwe yava e Kyamiiru n’asenga e Nkoma nga kati kiri mu ggombolola Kyanamukaka. Bisaayo teyalwa ng’azaala abalongo. Bisaayo agambibwa okuba nga yawangaala nnyo. Oluvannyuma yaffa olw’agalwadde okwo ssaako n’eŋŋendo empanvu ze baatambula tezaamulekera bulamu. Mutabani we Basiga n’amusikira. Basiga yazaala Kipande, Zakalia Bakulumpagi, Kagumira, Ntate I, Lutaaya wamu ne Nsibuka e Kijonjo. Basiga ye yafiira Gulama. Basiga yasikirwa muzzukulu we Vicitoro Mitiabala. Mitiabala yasikirwa mutabani we Yozefu.
Omutuba gwa Kyekuza[kyusa | edit source]
Kyekuza yali mutabani wa Wangi. Kyekuza agambibwa okuba nga yazaala abaana bangi. Ye teyawangaala nnyo wabula naye yafa mangu. Mutabani we ayitibwa Isiŋoma n’amusikira. Isiŋoma mu baana be yazaala mwe mwali ne Muyaza era ye yamusikira. Olwo ye Muyaza ng’amaze okufa, yasikirwa Lutwaala. Lutwaala ng’amaze okufa, waayitawo ebbanga eggereko, ng’olumbe lwe terunnayabizibwa. Wabula oluvannyuma lwayabizibwa era Ssengooba mutabani we n’amusikira. Ssengooba yasikirwa Luka Kayiruki. Oluvannyuma, Luka Kayiruki yasikirwa muzukulu we Kiyimba kuba we yafiira nga batabani be bonna bamaze okufa.
Omutuba gwa Kadoma[kyusa | edit source]
Bino bye nnasobola okuwandiika ku mutuba guno nga byampeebwa omwami Galwoko Julius. Eno y’ensikirano yaagwo. Kadoma ng’amaze okufa, yasikirwa Miyingo. Miyingo n’asikirwa Namunye. Oluvanyuma Namunye yasikirwa Ssempogo. Bano be baana n'abazzukulu abava mu mutuba gwa Kadoma.
Kadoma yazaala
- Muwuulu
- Kasoloolo
- Muyingo
- Kasooli
- Luwugge
Muwuulu yazaala Nkambwe ne Siyombera.
Bano be baana ba Nkambwe:
- Semusambwa
- Galwoko Yakobo
- Ndikolakawuggu
- Yowakimu Bazitya Wanji
- Nalongo Bwayiika
- Veneneka
1:Ssemusambwa yazaala Bagenda, ye n'azaala Zuluzansi, Muwuulu, Yozefiina ne Kasajja.
2:Galuwoko Yakobo yazaala Kasajja Adrian , Mayikya , Kandida , Zabeeti
Kasajja Adrian yazaala abaana bangi nga be bano wammanga;
Lwanga Paul , Kakooza Peregino , Mangadarena Mubiite , Nakate Maria Solomy , Nakagaaju Priska , Butabira Todosia , Nabakooza Anna Maria
Lwanga Paul yazaala bano;
Katongole John , Lukyamuzi Edward , Nakyanzi Rose , Kakooza Mande , Namanda Agnes
Bano be baana ba Katongole John
- Semanda George
- Kakooza Denis
- Kakooza Fred
- Lwasa
- Wasswa
- Kato
- Katongole
- Nabuuma Gorret
- Nakaweesi
- Nabasumba Gatrude
- Kigongo
- Nakyanzi Fraska
- Sempijja Denis
Kakooza Mande omwana wa Kasajja Adrian yazaala bano;
Sempijja, Kakooza Tonny , Mzee Paul Lwanga, Nabakooza Frolance , Namugenyi Debra
Lukyamuzi Edward omwana wa Kasajja Adrian bano be baana be yazaala;
Nanyondo Joan , Nakate Betty , Nakalima Jesca , Nakyanzi Calorine , Namulema Treccy
Kakooza Peregirino naye nga mwana wa Kasajja Adrian yazaala bano;
Semawule John Bosco Kyakuwa , Senyondo Vicent , Namaganda Prossy
Yowakimu Bazitya omwana wa Nkambwe bano be baana be;
Luka Baanabakintu Lwebuga, Siyombera Santo, Valanta, Mariserina Mubiite, Pia
Luka Baanabakintu Lwebuga ye yazaala;
Galuwoko Julius Semanda, Ddamulira Leopoldi, Kakooza Charles, Nalongo Salafiina Nakiyimba Kinsambwe, Nakate Rose Mary, Namaganda Mary Lubega, Namanda Teddy, Banfjisibani Kucia
Galuwoko Julius bano be yazaala;
Lukyamuzi Leonald Salongo, Katongole Julius, Mulema Bosco, Wanji Geofrey, Kaweesi Martin, Senyondo Denis, Nasaazi Grace, Namanda Harriet
Mulema Bosco yazaala;
Nabuuma Gatrude, Nabasumba Farazia, Mugenyi Emmanuel, Namaganda Mauricia, Namuwuulya Victoria
Kakooza Charles yazaala;
Sekyanzi Patrick, Lwesabula Joakim, Namulema Solomy, Lwasa Lorance, Nansasi Scovia, Nalugo Stera
Ennyiriri n'Empya mu Ssiga[kyusa | edit source]
Eno y’entegeka eyakolebwa abagenzi Kakulu Gyagenda ne Genatio Gyagenda abaaliko abakulu b’essiga lya Kagolo. Yawandiikibwa era n'eterekebwa muzzukulu waabwe Bulojje Y ow’e Kajjwa. Ekubiddwa mu kyaapa nga tekyusiddwakyusiddwa Basaaya Rocks peter. Olukiiko luno omulamwa gwa lwo gwali gwa kutereeza nnyiriri mu ssiga.
Nga bwe twalaba engeri gye twajjamu mu Buganda, ka nkulambululire abantu abaava e Bunyolo. Bulojje ne Kiyimba nga Nkonjwe kitaabwe yasigalayo e Bunyolo. Bo mu kujja bajja n’abaana baabwe babiri; Kayondo ne Ssemawule. Mu kujja kwabwe baatuukira Lwanga mu Mawokota. Wano baalwawo. Mu kiseera ekyo, kabaka n’atuma Bulojje e Ssese okunonayo (ddamula) effumu erikuuma Obuganda. Bwe yatuukayo, n’azaayo omusango, era n’akomawo e Buganda. Kabaka kwe kumugoba nate addeyo e Ssese. Bwe yatuuka, Mukasa n’amuwa ekyalo Nkoma olwo ye n’akituuma Bulima. Ekiseera kino yali amaze okuwa Mukasa muwala we Kalima. Muganda we Kiyimba yasigala e Lwanga mu Mawokota we baatuukira. Bulojje n’abeerera ddala e Ssese. Mutabani we Ssemawule n’amulekawo, n’agenda ku kizinga Busungwe okuvuba. Ssemawule yazaala Kayondo wamu ne Wangi. Wangi olwo n’azaala Ddamulira. Ddamulira n’agenda asenga ku mutala Kyamiiru. Ddamulira yazaala Kagolo, Kiwuka ne Bemba. Kagolo yazaala omwana omu Bugala.
AG’ABASAJJA
- Teluma
- Sayira
- Nsibuka
- Mpendeke
- Googwa
- Tegaleka
- Bakubanja
- Bugala
- Mugulwa
- Bulojje
- Maswanku
- Mujwega
- Bisaayo
- Nkumba
- Kakulu
- Ssemawule
- Kadoma
- Ssengomba
- Kiyimba
- Senkumba
- Kyekuza
- Basiga
- Kabiriizi
- Mundu
- Kabugujjo
- Lutemanzi
- Kikulwe
- Sulwe
- Lukunyu
- Ssekisambu
- Makenge
- lutaliruzza
- Kasooli
- Basaaya
- Kirima
- Namunye
- Bakale
- Ssempogo
AG’ABAKAZZI
- Nabugala
- Namugulwa
- Nabulojje
- Namaswanku
- Nabasaaya
- Namujwega
- Nabisaayo
- Nankumba
- Nakakulu
- Namawule
- Kabulojje
- Nangomba
- Nakiyimba
- Nankumba
- Nakyekuza
- Nabasaaya
- Nabasiga
- Nakabiriizi
- Namundu
- Nakabugujjo
- Nalutemanzi
- Nakikulwe
- Nalukunyu
- Nakisambu
- Namakenge
- Nalutaliruzza
- Nakasooli
- Karima
- Namunye
- Nabakale
- Nampogo
- Bakubanja
- Tegaleka
- Nagoogwa
- Nampendeke
- Nansibuka
- Nasayira
Okuwumbawumbako[kyusa | edit source]
Ekitabo kino kiwandiikiddwa Basaaya Rocks Peter, nga kikwatagana n’ensibuko y'essiga lya Kagolo mu kika ky’ente. Alaga engeri ebika gye byajjamu wano mu Buganda; Akunyumiza engeri Katongole gye yagobwa mu Bunyolo, n’okujja kwe mu Buganda. Bwatuuka ku ssiga lya Kagolo, akulambululira engeri Kagolo Namutale gye yayawukanamu ne muganda we Katongole. Engeri gye baagendamu e Kiziba wamu n’e Ssese. Oluvannyuma Kagolo gye yafunamu obutaka e Kyamiiru. Omuwandiisi akunnyonnyola emituba, ebyafaayo byagyo, n’abagikulira. Annyonnyola ensikirano y’essiga okuviira ddala ku Kagolo Namutale. Amaliriza n’amannya agatuumibwa mu ssiga lyokka. Omuwandiisi yasomera mu Kalisizi P/S Lwengo-Masaka. Gye yava n’asomera mu Shimoni Demonstration School . Emisomo egya waggulu yagisomera mu Kako’s High School, Bweyogerere-Wakiso. ne ku Our Lady Consolata sss, Kireka-Kampala. Muyivu nga yasomera mu tendekero ly'eby’obusuubuzi e Nakawa n'afuna diguli mu BaBA. Basaaya (talk) 20:06, 20 Gwakkuminogumu 2016 (UTC)


c: text/html

text:
MOTHER TONGUE
A presentation by Margaret Nankinga at the 11th Pan African Literacy For All (PALFA) Conference
OBUKULU BW’OLULIMI MU KUTUMBULA OBUGUNJUFU EDDIINI N’OBUWANGWA
“Olulimi lye ggwanga.” Buli ggwanga lirina olulimi lwalyo era kino kiruyamba okwawukana ku mawanga amalala. Mu lulimi omwana mw’ayigira ebifa ku ggwanga lye, omuziro gwe, ennono awamu n’obuwangwa.
Ennimi enzaaliranwa z’ennimi zaffe ezitugatta ku nnono y’obuzaale bwaffe nga tuziggya ku bazadde baffe. Guno guba nga mukisa gye tuli, anti ozaalibwa nga lwe lulimi lwo. Kijja nga kirabo okuva ewa Lugaba. N’olwensonga eyo, zisaana okussibwako essira mu byensoma ku buli ddaala. Olulimi lutumbula obugunjufu, eddiini n’obuwangwa mu buli ggwanga Katonda lye yatonda.
Obugunjufu; Okusinziira ku “Nkuluze Ey’oluganda Olw’ennono” ekigambo kino kinnyonnyolwa nti “enneeyisa y’omuntu esiimibwa abantu abangi” Ennono yaakyo yiino;
Kabaka Kintu bwe yatuuza olukiiko e Nnono, yagunja enkola ey’okugaba obuvunaanyizibwa obutali bumu mu bakulu b’ebika, amasiga, abakungu n’abaami ku mitendera egy’enjawulo. Kino kyeyongera okusimba emirandira ku mulembe gwa Ssekabaka Kimera bwe yabanga era n’ateekateeka enfuga mu mitendera okuva ku kyalo okutuukira ddala ku Katikkiro.
Omuntu bw’atandika ekintu oba empisa/enkola ebitabaddeewo, ekikolwa ekyo kiyitibwa “kugunja”. Bw’amala okukiyigiriza oba okukitendeka abantu abalala nga babiri oba basatu, nabo bagenda ne bakiyigiriza abalala. Okwo kuyitibwa kugunjula. Mu ngeri eno abantu baavanga e Nnono ne badda mu masaza gaabwe oba mu bisaakaate byabwe ne batandika okubuulira abantu baabwe ebifa embuga. Ababa batendekeddwa mu mpisa ennungi ezo ne bayitibwa abagunjufu. Bino byonna bikolebwa nga tuyita mu lulimi.
Mu byagunjibwawo e Nnono mwe muli na bino;
- Obukulembeze,
- Empisa,
- Emirimu n’enkolagana y’abantu.
- Obuvunaanyizibwa
Eddiini; Eno eba nzikiriza egobererwa abantu abawerako ng’erina amateeka, ebiragiro n’obukwakkulizo okusinziira ku nnono yaayo. Wano mu Buganda ekigambo “ddiini” kyasooka kuwulirwa ku Ssekabaka Ssuuna II, era Abawalabu be baakireeta, nga mu lulimi lwabwe kitegeeza olunaku olw’okubalibwa ku mmeeza entukuvu nga batusalira omusango. Tusaanye tujjukire nti okusomesa n’okubunyisa eddiini, okusooka mu bantu ba Buganda ate n’awalala wonna, kwayisibwa mu lulimi.
Obuwangwa Buno bwe buzaaliranwa, empisa, obulombolombo obulaga obuvo bw’omuntu. Muno mubaamu amagezi n’okumanya eby’obuzaale, okwetanga, okujjanjaba n’okuvumula, enkuuma y’obutonde bw’ensi, amazina ennyimba, emizannyo n’ebiyiiye, ebiruke, ebibumbe, ebitone n’ebiwunde, enkola y’emirimu egy’okwebeezaawo n’okwekulaakulanya. Tujjukire nti na bino biva ku mulembe ogumu okudda ku mulala nga biyita mu lulimi.
Okusinziira ku kunnyonnyola okwo waggulu, tulaba ng’olulimi gwe munnyo ogulungibwa mu bugunjufu, eddiini n’obuwangwa okusobozesa abantu ab’eggwanga eryo okubiwoomerwa era ne babikkiririzaamu. Eno y’enkwaso ekozesebwa mu kubumba omuntu owoomunda asobole okwawulwa okuva ku ggwanga erimu okudda ku ddala. Ettaala emulisa emibiri n’emyoyo okutambulira mu kumanya, okwegendereza, okuwabula n’okuluŋŋamya abakulu n’abato mu ggwanga eryo. Eyo y’ensonga egaana okwawula eddiini, n’obuwangwa kubanga bikwatagana.
Kyandibadde kirungi okulaga obukulu bw’olulimi nga tuyita mu kutendeka n’okusomesa abaana abato kubanga lino lye ggwanga ery’omulembe ogujja era emiti emito eginaggumiza ekibira nga ffe tukaddiye.
Ebibala eby’enkukunala ebiva mu kusomesa omwana mu lulimi lwe okuva mu buto n’okulutumbula mu ngeri zonna bye bino;
- Obugunjufu: Kino kitegeeza enneeyisa y’omuntu esiimibwa abangi. Nga tuyita mu lulimi, twawula ebigambo ebirungi n’ebibi era kwe kuva enjogera nti ekyo tekiyisika mu kamwa. Omuntu ategeera olulimi lwe era aluwa ekitiibwa tasobola kwogereramu bigambo byesittaza. Aba n’ensonyi era yeegendereza nnyo obutamansa ntungo mu lulimi lwe. Abo abakikola, baba tebeekakasa lulimi olwo ne bamokkola, agagambo ekiswaza! Olulimi bw’oba nga wayiga luyige, nga si lulwo lwa buzaaliranwa tofuna nsisi okwogera oba okumokkola agagambo.
- Okumanya obukulu bw’erinnya lye. Bayibuli mu Ngero essuula 22; olunyiriri olusooka egamba nti erinnya eddungi lisinga obugagga obwa zzaabu ne ffeeza. Mu Buganda, tukubiriza omwana okukuuma erinnya ly’amaka mw’ava era n’okukola ebyo ebiba byatutumula ennyumba eyo. Eyo y’ensonga etuwasisa mu nju so si kusanga muntu awo n’otwala eka nga tomanyi buvo na buddo bwe.
- Okwekkiririzaamu: Omwana bw’ayigirizibwa olulimi lwe okuva ku lunaku olusooka okutuusa ku myaka nga ena nga talutabisetabise, ayiga mangu enjatula y’ebigambo, okwawula ebintu ebiri awaka, okwawula abantu, gamba nga Baaba, Ssenga, Kkojja ne Maama so si buli gw’alaba okumuyita Auntie. Lumu nakyala awantu era twali tulya ekyemisana, omwana ow’emyaka ena yabuuza nnyina nti, “Lwaki bw’oba oyogera nange oyogera mu Lungereza so nga bw’oba oyogera ne Dadi wamu n’abantu abalala oyogera Luganda? Omuzadde yalemwa okuddamu ekibuuzo era ne yeebuzaabuza ng’agamba nti, “Abaana teboogera nga balya” naye nafuba okumumatiza era yakkiriza okwogera n’omwana mu Luganda. Yaŋŋamba nti kati omwana asoma bulungi ddala.
- Okwewa n’okuwaŋŋana ekitiibwa: Omwana bw’akuzibwa ng’ayogera olulimi lwe, kiba kizibu obutawa bantu kitiibwa okugeza, tasobola kulamusa muntu mukulu nti oli otya, kubanga omusajja mu Buganda aba ssebo ate omukyala aba nnyabo. Akabonero ak’okufukamira ng’omwana yenna abuuza abamusingako kalaga obukkakkamu, obuwombeefu, obuwulize, n’okussa ekitiibwa mu muntu.
- Okunyweza oluganda n’enkolagana mu bantu: Mu kwogera olulimi oluzaaliranwa n’okulukenkuka, omwana ayongera okutegeera bakadde be era n’okwongera okubayigirako. Kino kireetawo empuliziganya, omukwano, obwesigwa omwana by’akula nabyo okukuuma oluganda n’obutazza misango anti Bayibuli egamba mu Ezekyeri essuula 21 olunyiriri 30 nti mu nsi mwe watondebwa era mu ggwanga mwe wazaalirwa mwe ndikusalira omusango.
- Okufuna obuyiiya: Kimanyiddwa bulungi okusinziira mu kunoonyereza nti buli muntu alowooleza mu lulimi oluzaaliranwa. Ssinga omwana tafuna musingi mugumu mu lulimi okugeza, okuyiga ennimi ebbiri oba essatu mu buto, aba talowooleza ku misinde gye gimu n’oyo amanyi olulimi olumu. Kikendeeza ku busobozi bw’omwana obw’okuyiiya n’okuvumbula, kuba aba teyafuna mirandira gya lulimi lwe.
- Okufuna obumanyi n’amagezi eby’obuzaaliranwa: Obuwangwa, ennono n’obulombolombo biyisibwa mu lulimi okuva ku mulembe ogumu okudda ku mulala. Wadde okuwandiika kwajja ne kukola nga etterekero ly’ebyo bye njogeddeko, waliwo empisa, emizizo n’obulombolombo ebitali biwandiike kyokka nga bikolwa ate nga bimanyibwa oyo ategeera olulimi okugeza, omwana bw’oba omugaana okusolobeza ku mmere, okimugamba otya mu Lungereza! Waliwo amagezi ag’okukola ebintu n’okuvumbula nga okukomaga, okuweesa, okubajja, okusimba olusuku, okumanya eddagala n’emiti egiwonya, endwadde n’obubenje, okuzimba n’ebirala. Kituufu kati tuli mu kwekulaakulanya era bingi bikyusiddwa naye tetusobola kuzza Buganda ku ntikko nga tetumanyi gye twava kubanga ekyo kye kireeta muno abalambuzi.
- Okunyweza olujegere wakati w’omuzadde, omwana n’omusomesa: Emirundi mingi twesanze ng’abazadde batya okwogera n’abasomesa olw’obutaba na lulimi lubagatta. Ssinga omuzadde, omwana n’omusomesa basobola okukozesa olulimi lumu mu kulambika n’okulabirira omwana, wabaawo okulondoola enkula n’ensoma y’omwana. Akula ng’akimanyi nti abazadde n’abasomesa bafaayo ku kusoma kwe. Kimuwa okunyiikira n’okunyumirwa by’asoma olwo akule nga mugunjufu ate nga muyigirize anti Bayibuli mu Ngero essuula 22 olunyiriri olwomukaaga egamba nti Manyiiza omwana omuto ekkubo eddungi ery’okutambulirangamu, awo ne bw’aliba akaddiye, talirivaamu.
Omwana bw’ayiga olulimi nga muto n’asoma olulimi oluzaaliranwa ku mutendera ogwa waggulu, kimuyamba okweyongera okumanya ku buwangwa bwe n’ennono, eddiini n’okugunjuka era kimufuula ow’omugaso mu kitundu, mu masinzizo ne ku kyalo era kigaziya n’enkolagana ye n’abantu mu mirimu, n’obulamu obwa bulijjo. Ne bwe tuba tuzze mu byobufuzi, akalulu n’enteeseganya mu kyalo oba mu kitundu biba mu nnimi zaffe enzaaliranwa.
Okuwumbawumba
Nsaba nga tujjukira olunaku luno olukulu mu Buganda, Uganda n’ensi zonna, Fr. Mapeera ne Bro. Amansi lwe baaatuuka muno, twebaze nnyo eddiini y’Ekikatoliki anti y’ekyasinze okukuuma olulimi n’obuwangwa bwaffe. Tebaagezaako kukyusa mannya g’abaana nga babatuuma amannya ga bakitaabawe ng’abalala bwe bakola. Bagezaako nnyo okukuuma obuwanagwa bwaffe we kiba kisoboka. Olaba bagezaako okukuuma ekigambo nga essaabo nga kitegeeza ekifo we tusaabira! Olubugo bakkiriza nti lugoye era n’ebivuga byaffe Ebiganda babikozesa mu Eklezia, baamanya nti si bya setaani.
Nga mmaliriza, nkubiriza mwenna okuddayo ku nnono tukozese olulimi lwaffe mu butuufu bwalwo olwo tutumbule obugunjufu, eddiini n’obuwangwa bwaffe. Kino kye kirabo oba amakula ge tusobola okuwa Ssekabaka Muteesa I okumwebaza olw’okwolesebwa bwe yakkiriza abaminsane okujja okutuwa ekitangaala kye tutambulirako kati.
Awangaale Cuucu.
Bya Lukabwe Fred Kisirikko
okuva mu
EKIBIINA KY’OLULIMI OLUGANDA
OKWOGERA KWA DR. WAMBI GULERE KU LUNAKU LW'ENNIMI ENNANSI
The role of languages in realizing a value-based society
A paper presented at the
International Mother Tongue Day Symposium in Uganda
21st February, 2015
By Cornelius Wambi Gulere
Email: lusogalangac@gmail.com; gulerefoundation@gmail.com
Theme: Local Languages for Global Citizenship: Spotlight on Science
What holds our society together?
•A society holds together through the quality of its shared values (virtues), which are produced through a shared conversation. (Sachs, 1997)
•Values create safe, secure, loving environments that encourage the development of right character. (Neil Hawkes)
Kisoga philosophy on discipline
Proverb: "Wealth is discipline" – "Obugaiga Mpisa"
•This proverb embeds truth (amazima), honesty (obutuufu), integrity (obuvumu), love (obugonzi), peace (obudembufu), justice (obwenkania), cleanliness (obuyondho), hardwork (okukola einho), frugality (okwefubaku), punctuality (obwangu), participation (okwetabira), care (okufaayo), gentleness (obwikaikamu), compassion (okwendeza), empathy (okusaasira), helpful (obuyambi) unity (obweyimbi), listen (obuwulize) …
Proverb: "Poverty is discipline" – "Obwavu Mpisa"
•The opposite manifests negative baviours like: lying (okulimba), corruption (obunanfuusi, obugubuze), glutony (omuluulu), envy (eikoda), jealousy (eighali), hatred (obukyayi), intolerance (eisini,), time wastage (obwonhoonhi bw’ebiseera), dirtiness (obunhaga), laziness (obunafu), selfishness / pride (okwemanha, obutayendeza), carelessness (obulagaadhavu), chaotic (obutabangufu / obutabangulo, obuyombi), division (obweyawuze), belligerence (belegye / obukulumbavu)…
The 4 Way Test of the things we think say and do?
•Is it the Truth?
•Is it Fair?
•Will it build Goodwill and Better Friendships?
•Is it Beneficial to all concerned?
•Self-less service is a value-based vocabulary that we need cultivate in our languages
•Rotary International founder Paul Harris instituted the 4-way Test to promote "service above self" among professionals and business people.
•Rotary values the rights of others & promotes respect for all individuals.
The Scouts Motto and Promise
•The Scout motto: Always Be Prepared.
•The Scout Promise:
Oh my honour I promise to do my best to do my duty to always help those in need for God and My Country to obey the scout law.
•Baden Powell founded the scouts movement on 22 February 1907 in order to promote the values of preparedness and service to those in need. Scouting promotes empathy, love, obedience, diligence, punctuality.
Namasagali College Anthem
•Students are we
•Of Namasagali
•We strife to be
•Wise, pious, pure and true
•To love each other and bring God’s goodness to our dear nation
•Always be there
•On Time and duty’s call.
•Being in the precincts of Uganda National Cultural Center brings fond memories of my old school whose main duty was to nurture Ugandans with international values.
•Through Music, Dance, Drama Productions this goal was pursued to great success.
Uganda National Anthem
•Oh Uganda
•May God Uphold thee
•We lay Our future in thy hands
•United, Free
•For liberty
•Together we stand!
•The first stanza of the Uganda National Anthem seeks to promote the values of submission, unity, freedom, liberty, togetherness.
•It embeds love, respect, care, … which are universal human values.
Stanza 2
•Oh Uganda
•The Land of Freedom
•Our Love and Labour we give
•And with neighbours all
•At our Country’s call
•In peace and Friendship we live!
•The value-based vocabulary in this stanza includes freedom, love, labour, give, peace, friendship.
•It promotes good neighbourliness and community.
•It creates an environment of love and comradeship.
Stanza 3
•Oh Uganda
•The land that feeds us
•By Sun and fertile soils grown
•For our own dear land
•We shall always stand
•The Pearl of Africa’s crown
•In this stanza, the value based vocabulary used is in terms of praise and self-esteem. Adjectives like dear, pearl, crown, fertile, and words that connote unity – us, our, we, own promote the value of togetherness, co-existence, love.
Buganda Anthem Chorus
•Twesimye Nnyo x2
•Olwa Buganda yaffe
•Ekitiibwa kya Buganda Kyava dda
•Naffe tukikuumenga!
•Appreciation is the value based vocabulary emphasized here.
•It also promotes self-esteem (ekitiibwa) and confidence among the people.
•This leads to a more positive and ethically based conduct.
Busoga anthem Chorus
•Tuli ba nkabi inho
•Yenga Twesiimye inho
•Olwa Inhaife ono Busoga Kibbumba ye yatugha
•Olw’ekilabo kino ekikologho
•Tweyimbe nga
•Busoga atebenkerenga ense n’ense
•Here, we have the value of appreciation, togetherness, unity, peace.
•The use of language that reinforces love, self-esteem is key to the building of communities with common goals and purpose.
The East African Anthem chorus
•Jumuiya Yetu sote tuilinde
•Tuwajibike, tuimarike
•Umoja wetu ni nguzo yetu
•Idumu Jumuiya yetu.
•Let us all protect our Community
•We should work hard, to Strengthen it.
•Our unity is our pillar
•So sustain/uphold our Community .
•Here, the East Africans are craving for protection, community, working hard, strengthening the community through unity.
•By promoting such value based vocabulary, the EAC can overcome the tendencies toward selfish business activities and political strife.
•"Let us all protect our community" calls for a civil, caring and compassionate society
The African Anthem chorus
•Let us all unite and celebrate together
•The victories won for our liberation
•Let us dedicate ourselves to rise together
•To defend our liberty and unity
•Twenatwena twegaite era tusagambire ghalala
•Obughanguzi obwokununulibwa kwaife
•Twekekembe tufufudukire ghalala
•Okutaasa eidembe no obwegaisi bwaife. -
Lusoga
•"Africa Unite" is the famous call that singer Bob Marley from Jamaica left with us.
•This anthem promotes value-based vocabulary in words like unite, celebrate, victory, dedicate, together, liberty.
•The value words such as respect, tolerance, trust, resilience, compassion and responsibility are part of our anthems, names, songs, stories.
•We need to project value based vocabulary much more in our daily language use.
Adopting Language with positive human values
•Our future depends on all people living their lives based on positive, rather than limiting values.
•adopting, and living by, a set of community agreed positive human values has a great impact on the development of society.
•Books and Mass media need to use and create awareness of the value of self, others and the environment
•Research undertaken by the Barrett Values Centre (January 2013) showed that British people thought that Britain was increasingly experiencing a set of limiting values, based on: consumerism, money, greed and a celebrity culture. Limiting values such as bureaucracy, violence and fear were identified as worrying examples of current British values. Yet, people said that their personal values were generally more positive.
Some Consequences of value-based Language use
•When I was the Editor in Chief of Kodh’eyo Lusoga Newspaper (1996-8) I rejected any articles that promoted unethical behaviour.
•Hon. Amama Mbabazi recently told youth who were pushing him into the 2016 presidential contest that, "speed kills, slow down, am a strong NRM member."
•I was sued by some people who felt that I was favouring one side.
•Ofwono Opondo uses very strong language which you can find in the New Vision Newspaper Friday 20 2015, 6
•The Spokesperson of NRM uses the "I- it relationship" while the former SG uses the "I – thou relationship."
Learn a Common Language
•Develop a deep understanding of words, such as respect, by having opportunities to practice them at school, home, workplace, recreation.
•From the values words the people learn
a common language.
•An ethical vocabulary promotes the development of ethical intelligence
•the ability to live with a heightened awareness of the value of self, others and the environment constitutes the common language that is devoid of prejudices, selfish interests and the machinations of beliefs and ideology.
•Values are universal. They can be interpreted and translated from one culture and language to another without being changed.
What is the role of our schools?
•The schools bring together parents, children in the hands of teachers and school community.
•Schools need to adopt value-based curriculums in order to raise pupils self-esteem and confidence.
•Schools can provide a platform on which staff and pupils develop morally and ethically.
•repetition and reinforcement of the values words, across the curriculum, is important for reinforcing their meaning.
•The children learn to be polite, produce quality work, respect staff, parents, other people and they are well behaved
What is the Value of Multilingualism?
•We live in homes, schools, workplaces which are multicultural, multi-ethnic, multi-faith.
•Religions can often divide people but values unite them.
•We can all find respect and harmony by adopting a common set of values.
•Values transcend the boundaries of language and culture.
•The more languages one is able to use the more sets of values they can enjoy:
freedom, peace, unity, resilience, patience, esteem, care, joy, love, integrity, kindness, goodness, faithfulness, gentleness (obwikaikamu), self-control, mindfulness, frugality, punctuality, orderliness.
•Multilingualism promotes personal holistic competence.
What Soft Skills do we need?
•Soft skills include: communicative competence, relational trust, self and other awareness, resilience, agency and ethical intelligence.
•Mother Tongue should be enriched with soft skilling vocabulary.
•Soft skills play a central role in developing the mindset required by business leaders.
•These values, attitudes and behavioural traits are needed to solve complex personal, social and work related challenges
Compassion and Emotional Intelligence
•Value-based language helps in developing the compassion and emotional intelligence
•The ability to work effectively in relationship with others to meet important challenges relies on such intelligence.
•Relationships and qualities, such as compassion and emotional intelligence cannot be observed or exercised except in relationship with others
•in an ever-increasing complex world people need much of empathy.
In Conclusion
•Language vocabulary and practices that promote ethical and moral values build value-based societies.
•Words like: Love, Peace, Trust, Respect, Care, Community, Empathy, Justice, Integrity, Responsibility, Compassion, Punctuality, Orderliness , Excellence, Selflessness , cleanliness, Enjoyment, Participation and Resilience
•Avoid words that promote hatred, conflict , and destruction. Be reflective and gentle with words.
•The goal of family, local councils , Language Boards, Curriculum developers, schools’ boards, writers, management committees, associations and policy makers is to develop, promote and model value-based vocabulary.
•In turn, this is to
promote high ethical and moral standards without borders in all business and professional activities.
Is you Mother Tongue on the Value-Based Society Train?
•Reflection is transformational power recommended by neuroscientists (Siegel, 2007)
•Body language and emotions have power to support self-reflection.
•Body language and emotions are based on the value systems in place.
•To strengthen our understanding of values, and to control their responses, we need to quietly reflect on what we think, say and do (See, Neil Hawkes and RI)
•Mother Tongue based Self- reflection leads to enjoying a happy and fulfilling life.
Mwekaza!
•Alakara nooi!
•Apwoyo totwal!
•Asante saana!
•Awadifor!
•Iyala manoinoi!
•Keita bwon!
•Mwebale inho!
•Gracias
•Wakoze chane chane!
•Wasigya kutsibu!
•Webale kimo!
•Webare monunga!
•Otyo muno!
•Thank you!
•Merci!
•…..
Reflect on the value-based language used with regards to older persons and challenges of ageing in Uganda?
What value-based language vocabulary in your MT do you use with regards to your children, older persons, spouse, workmates, public transport, house helpers, service providers, army, police, local leaders, politicians, school teachers, the other, persons with challenged life, relatives, friends, those who hate you etc. The more positive the language used, the more wealth and dignity you create.
OKWOGERA KWA MARGARET NANKINGA KU LUNAKU LW'ENSI YONNA OLW'ENNIMI ENNANSI
OLUNAKU LW'ENSI YONNA OLW'ENNIMI ENNANSI
OMULAMWA: ENNIMI ENNANSI N'OBUTUUZE MU NSI YONNA: ESSIR KU SSAAYANSI
FEBWALI 21 2015
Ebikwata ku Luganda-Lusoga-Lugwere Vehicular Language Commission
Nnyabo omugenyi waffe omukulu, abakulu okuva mu minisitule, abagenyi abayite, bassebo ne bannyabo.
Guno mukisa munene eri akakiiko ka Luganda- Lusoga- Lugwere okutegeka omukolo omutongole ogw’okukuza olunaku lw’ensi yonna olw’ennimi ennansi olusookedde ddala mu ggwanga. Olunaku luno lwatongozebwa ekibiina kya UNESCO ng’olunaku lw’ennimi ennansi mu 1999 Guno gwe mukolo omutongole ogusoose wano mu ggwanga.
Akakiiko ka Luganda- Lusoga- Lugwere si kapya wano mu ggwanga kubanga kagenda kuweza omwaka bukya katondebwawo mu mwezi guno ogujja ogwa March. Kano kakiiko akaatondebwawo akakiiko k’omukago gwa Afrika, African Union ak’ebyennimi akayitibwa African Academy of Languages.
Akakiiko ka AU ak’ebyennimi kaatondebwawo mu mwaka 2006 nga guno omwaka abakulembeze ba Afrika baagutongoza nga omwaka gw’ennimi Enfirika oba ziyite ennansi mu Afrika. Olukuhhaana lwatuula Khartoum olwo ofiisi z’akakkiko kano ak’ebyennimi mu Afrika ne zissibwa e Bamako, mu Mali.
Ekigendererwa ky’akakiiko kano ekikulu kwe kusobozesa ennimi za Afrika ennansi okukozesebwa okutumbula enkulaakulana nga zikolera wamu n’ennimi ze twasikira okuva ku bafuzi b’amatwale.
Okusobola okutambuza omulimu guno, African Academy of Languages bazze batondawo obukiiko mu Afrika yonna bubayambe mu kukulaakunya ennimi ennansi mu mawanga agatali gamu nga zikozesebwa mu mbeera zonna ez’obulamu mu Afrika, omuli n’ebyenjigiriza.
Mu nkola eno akakiiko ka Luganda- Lusoga- Lugwere gye kaatondebwawo mu lukuhhaana olwatuula e Kigali, Rwanda mu March w’omwaka oguwedde, 2014 ne kaweebwa obuvunaanyizibwa okutumbula n’okukulaakunya ennimi ennansi mu Uganda ku lwa African Academy of Languages.
Okusobola okukola kino, akakiiko kaaweebwa omulimu omukulu okusosonkereza gavumenti okussaawo ekitongole ekitumbula ennimi za Uganda ennansi, kiyite Academy of Uganndan Languages.
Okukitondawo kirina kuyita mu palamenti ne kikolerwa etteeka nga ffe omulimu gwaffe gwa kulaga minisitule mwe tugwa, ey’ekikula ky’abanti eby’emirimu n’enkulaakula z’abantu obukulu bw’okussaawo ekitongole kino ennimi za Uganda zonna zisobole okuganyulwa nga zikulaakulanyizibwa. Leero ennimi zaffe nnyingi tezirina mpandiika ntongole, endala zoolekedde kusaanawo ate n’entono ezirina empandiika entongole, yeetaaga kuddamu kuttaanyizibwa.
Bino byonna byetaaga eggwanga okussaawo ekitongole ky’ebyennimi ekinaalabirira ennimi zonna awatali kusaanyawo n’olumu kubanga ennimi zaffe zino ze ziterese amagezi n’empisa ezitufuula abatuuze mu ggwanga ne mu nsi abalungi era ab’obuvunaanyizibwa.
Waliwo ababadde babuuza lwaki Luganda- Lusoga- Lugwere so si nnimi ndala. Bano nze mbatunuza mu ngeri ekiswa gye kikolamu oba enseenene. Ekiswa oba enseenene nga zinaabuuka, wabaawo emu esooka okufuluma. Bw’eba nswa wano mu Buganda tugiyita mulalu. Eno esooka n’epima embeera eri ebweru, ebyokwerinda bwe biyimiridde era bw’eraba nga wonna kiri mulaala olwo ng’ebaguliza ku ndala zonna nga zibuuka era nnyingi ziraliira waggulu okusinga eri eyasoose okufuluma, n’endala ne zikola ebiswa ne zifuuka nnamunswa. Akakiiko nako kalinga nnamunswa nga kalian okutema empenda ezinaayamba ennimi endala zonna okusituka ng’omulimu omukulu gwa kusikiriza gavumenti okussaawo academe y’ennimi ennansi. Omulimu guno twagutandiseeko dda nga tuyita mu minisitule etutwala era tusaba nammwe mutwegatteko tulwanirire ekintu kino.
Akakiiko kalina bammemba mwenda wano ne mu Tanzania nga minisitule y’Ekikula ky’abantu y’ekakwataganya ne gavumenti era nga yakawa omukungu waayo Muky. Ruth Muguta y’aba abeera omukwanaganya wa pulogulaamu z’akakiiko ne gavumenti.
Omulamwa gw’olunaku luno ogw’ennimi ennansi n’obutuuze mu nsi yonna ng’essira gulissizza ku ssaayansi gujjidde mu kiseera kyennyini we tugwetaagira kubanga ffe nga akakiiko twatandise ku kaweefube w’okulaba nga tuwandiika ebitabo ebisomesa ssaayansi wa nasale ne pulayimale mu nnimi ennansi nga kino tukikola nga tukwatagana n’abawandiisi b’ebitabo bya ssaayansi.
Abantu bangi balowooza nti ssaayansi mugwira wano mu Afrika, ekitali kituufu kubanga bajjajjaffe baali baakuguka dda mu ssaayansi okusoma nga tekunnajja. Baali baasoma dda embeera z’ebisolo n’ebinyonyi ne babituuma amannya okusinziira ku mbeera zaabyo, baali baasoma dda ssaayansi w’ettaka ne bamanya kimera ki ekidda ku ttaka ki, baali baasoma dda ssaayansi w’ebimera n’eddagala ne bamanya kimera ki kijjanjaba ndwadde ki? Okugeza baakimanya nti singa onoga ebikoola by’omuddo ng’enkuba etonnya oba nga yaakatonnya oba nga bikyaliko omusulo, eddagala eryo teribaamu buka bwetaagisa ate nga kino ne bannasayansi ba leero bakimanyi. Noolwekyo si kituufu okugamba nti ssaayansi mugwira mu Afrika. Ekituufu kiri nti Ssaayansi tumusomesa mu nnimi engwira era kino kiremesezza abaana baffe okulowooza mu ssaayansi n’okuyiiya mu ssaayansi ne bakusuwaza bukusuwaza.
Akakiiko kalowooza nti bwe tunaawandiika obutabo obusomesa ssaayansi mu nnimi zaffe ennansi abaana baffe ze tubakulizaamu bajja kusobola okulowooza mu ssaayansi okuyiiya mu ssaayansi n’okukulaakulanya eggwanga mu ssaayansi kubanga bajja kuba bamuyingizza mu bulamu bwabwe obwa bulijjo. Noolwekyo tuyita abawandiisi bonna ab’ebitabo bya ssaayansi okutwegattako okukyusa ssaayansi asomesebwa mu masomero mu nnimi zaffe ennansi abaana baffe basobole okumuyingiza mu bulamu bwabwe obwa bulijjo, baleme kukusuwaza bukusuwaza
Twebaza abagenyi baffe mwenna abazze ku mukolo gun. Bwe twasazeewo okukuza olunaku luno, tetwabadde na bingi mu kigambo ky’ebyensimbi wabula kye twabadde nakyo mu bungi gwe mukwano gw’ennmi ennansi era twabadde tumanyi nti nammwe mugulina era gwe gubaleese wano olwaleero. Nsaba tugukozese okutumbula ennimi zaffe naddala mu bya ssaayansi era tuzeeyambise okutumbula eggwanga lyaffe.
Mwebale kumpuliriza bassebo ne bannyabo.
Margaret Nankinga
Pulezidenti,
Luganda-Lusoga-Lugwere language commission.
(Translated in English)
INTERNATIONAL MOTHER TONGUE DAY, 2015
THEME: LOCAL LANGUAGES FOR GLOBAL
CITIZENSHIP: SPOTLIGHT ON SCIENCE
FEBRUARY 21ST 2015
Brief on Luganda-Lusoga-Lugwere Vehicular Language Commission
Presented by Margaret Nankinga
Our guest of honor, ministry officials, invited guests, ladies and gentlemen.
It is a great honor to host the first International Mother Tongue Day commemoration in Uganda. The Luganda- Lusoga -Lugwere commission is greatly honored to have hosted this ceremony today. This day was proclaimed by UNESCO in 1999 but this is the first time that Uganda has a formal ceremony to celebrate this day.
The people who made this possible are the Luganda- Lusoga- Lugwere commission and it is only fair that you get to know who they are. Luganda- Lusoga –Lugwere is a commission of the African Academy of Languages which is also a commission of the African Union (AU).
The African Academy of Languages was founded in 2006 which was declared by the AU heads of state as the year of African languages, and its statutes adopted at the Khartoum Summit, with its headquarters in Bamako, Mali.
Its objectives include empowering African languages in general and Vehicular Cross-Border Languages in particular, in partnership with the languages inherited from colonization;
Another is to promote convivial and functional multilingualism at every level, especially in the education sector; and to ensure the development and promotion of African languages as factors of African integration and development, of respect for values and mutual understanding and peace
Tasked with fostering Africa’s integration and development through the development and promotion of the use of African languages in all domains of life in Africa, the academy has been moving allover Africa, establishing commissions that will help it fulfill this task.
Thus, in a conference held in Kigali Rwanda in March, 2014, The African Academy of Languages constituted the Luganda- Lusoga- Lugwere Language Commission as one of the vehicular cross-border language commissions in Africa to promote the use and development of local languages in Uganda. The commission has nine members in Uganda and Tanzania and its focal point is the ministry of Gender, Labour and Social Development with Ms. Ruth Muguta as its focal person
To promote local languages in Uganda, the Luganda- Lusoga- Lugwere commission was tasked to network with Government to initiate the Academy of Ugandan Languages through which all Ugandan languages can be developed. This should be a public institution set up by an Act of parliament. The commission has started engaging the mother ministry of Gender, Labour and Social development we only hope that they will see the need for this and take it to another level.
Some people have been asking why Luganda, Lusoga Lugwere and not others but for me I compare the commission to a harbinger. When grasshoppers are about to invade an area, one of them comes out first and surveys the area to check its suitability before signaling others to come out. It doesn’t mean that the first one will fly higher than others, but it is vital for it to come out first and prepare way for others. Such is the role of the Luganda Lusoga Lugwere to prepare the way for all Ugandan languages so that they can be used in all domains of life in Uganda.
Today’s theme: Local languages for global citizenship: spotlight on science has come timely as the commission has embarked on partnering with writers of science materials to write science textbooks for preprimary and primary in our local languages. We therefore call upon writers and stake holders to join us in this noble venture.
Many people today believe that science is foreign, which is not true because our great grandfathers knew and practiced a lot of science. They studied birds, plants and animals, naming them according to their characteristics. They studied soil science and knew which soil was fit for which plant. They studied plant medicine and knew which plant cured which disease, so it is not true that science is foreign. What is true is that we teach science in a foreign language and as a result, we cannot think scientifically in our languages, neither can we innovate scientifically. That is why the commission thinks that if we can write books that teach science in our local languages, our children will learn to think scientifically live scientifically, innovate scientifically and develop this country scientifically.
So we are very grateful to you for agreeing to come to celebrate the mother tongue day with this theme. When we decided to celebrate this day we didn’t have much in form of finances. But what we had in abundance was the love for local languages and we knew of people like us who had that love and that is you. So this ceremony has been made possible by love, the love for local languages and I pray that we use that love and use our languages to build a value based society.
Thank you our dear guest of honor, invited guests, ladies and gentlemen.
Margaret Nankinga
President,
Luganda-Lusoga-Lugwere language commission.

robotstxt: allowed

filter: keep


text:
Kalusiyaamu (Calcium)
Gakuweebwa Charles Muwanga !!! Akaziba ka Kalusiayaamu era kayitibwa Atomu ya Kalusiyaamu (Calcium atom)!!
Kalisiyaamu (Calcium):
* Akabonero: Ca
- Namba y'akaziba : 20
- Okuva mu ky’olulattini calcis (lime)
Enjuba bw’eba ng’eri mu kukyuka, atomu zayo eza kaboni ne okisegyeni zonna okuzifuula kkalwe (iron), etondekawo atomu ya kalusiyaamu. Akaziba ka kalusiyaamu kamu kaba n’obukontanyo 20 n’obusannyalazo 20 ne nampa 20. Kalusiyaamu kyuma ekiwewufu, nga kigumu okusinga ekikulembero (lead).
Enjuba bw’eba emaze okukyusa atomu zayo okuzizza mu kkalwe, etulika, n’esasaanya atomu za kalusiyaamu mu nabire empya (new nebula). Obuziba bwa kalusiyaamu mu nabire yaffe, eyafuuka ensengekera y’enjuba Muwanga, bwakolebwa mu kitundu ky’ensi ekimu ekifuula kalusiyaamu okuba endagakintu ey’okutaano esingayo okuba mu magombe g’Ensi (Earth’s crust).
Kalusiyamu asinga ku nsi yegasse ne kaboni okukola molekyo za kalusiyamu ne kaboni eziyitibwa kalusiyamukaboneeti (Calcium carbonate) omuva “enjazi ez’ekitendero” (sedimentary rocks) ng’amayinja ga layimu (limestone) ne kyooka (chalk).
Kyokka kalusiyaamu era y’emu ku atomu ezenyigira mu kukola ebiramu. Sipongi (sponges) n’ensolo endala zikola obuzimbe bwazo obugumu mu kalusiyaamu era ensolo zi kaalugamba (chordates) zikola amagumba gaazo n’ebisosonkole by’amagi mu kalusiyaamu.


text:
Amawulire
America eyagala alipoota ku bantu abattibwa mu kulonda
Ivan Ssenabulya
September 24th, 2021
Bya Ivan Ssenabulya,
Eggwanga lya America litadde gavumenti ya wano kunninga okufulumya alipoota ekwata ku bikolwa ebyokutyoboola eddembe lyobuntu nókutta abantu ebyeyolekera mu kalulu akaaliwo kuntandikwa y’omwaka guno.
Abantu abasoba mu 50 bebalusulamu akaba mu kwekalakaasa okwaliwo mu mwezi gwa musenene omwaka oguwedde, abawagizi ba senkagale wekibiina kya NUP, Robert Kyagulanyi, bwebava mu mbeera ne begugunga nga bawakanya ekya poliisi okumukwata bweyali agenze okunonya akalulu mu disitulikiti eye Luuka.
Abobuyinza bagamba okunonyereza ku byaliwo byonna kwakolebwa wabula alipoota bakyagitulidde.
Mu kwogerako nomukutu gwa mawulire ogwa NTV ambassador wa America mu Uganda Natalie Brown azeemu nasaba abali mu buyinza okufulumya alipoota eno mu bwangu.
Ono agamba nti kino kyakuyambako okuleetawo obwerufu nokutuusa obwenkanya eri abakosebwa.
Emyezi kati giweze 10 bukya bwegugungo bwa 18/19th November 2020 bubaawo
Ngennaku zomwezi 17th May 2021, olupapula lwa Daily Monitor lwafulumya amawulire ku bikwata ku alipoota eno eyali esomoddwa nga galaga nti abantu 11 abattibwa mu kwekalakaasa kuno baali bekalakaasi kyokka abalala 42 battibwa mu butanwa.


text:
Amawulire
DP bawakanyizza ekiragiro ku masinzizo
Ivan Ssenabulya
September 29th, 2021
Bya Prosy Kisakye
Ab’ekibiina kya DP bagasse ku balala, abasaba nti gavumenti eddemu okwetegereza ebiragiro ebyayisbwa ku masinzizo.
Mu kwogera kwe, wiiki ewedde omukulembeze wegwanga yaggulawo amasinzizo wabula nakugira omuwendo gwabantu abalina okusaba tebatekeddwa kusukka 200.
Wabula kino abamu bakyaniriza ate abalala nebakiwakanya nga bagamba nti omuwendo gwandikyuse okusinziira ku bugazi bwebifo ebisabirwamu
Kati omwogezi wekibiina kya DP Okoler Opio agambye nti biragiro ku masinzizo byetaaga okuddamu okwkenneenya.


text:
11 a 3Yk 1 b Bar 16:13 c Yk 8:32Nze omukadde mpandiikira omukyala omulonde awamu n’abaana be, be njagalira ddala mu mazima, si nze mbaagala nzekka, wabula n’abo bonna abategeera amazima. 22 a 2Pe 1:12 b 1Yk 1:8Amazima ago gabeera mu ffe, era gajjanga kubeera mu ffe emirembe gyonna.
33 Bar 1:7Ekisa, n’okusaasira n’emirembe ebiva eri Katonda Kitaffe ne Yesu Kristo Omwana wa Kitaffe bijjanga kubeera naffe mu mazima ne mu kwagala.
44 3Yk 3, 4Nnasanyuka nnyo, bwe nnasanga abamu ku baana bo nga batambulira mu mazima nga bwe twalagirwa Kitaffe. 55 1Yk 2:7; 3:11Naye nnyabo kaakano nkusaba nga siri ng’akuwa ekiragiro ekiggya, naye nkujjukiza ekiragiro ekyo Katonda kye yatuwa okuva ku lubereberye nti, “Twagalanenga.” 66 1Yk 2:5Era kuno kwe kwagalana nti tugonderenga ebiragiro bya Katonda. Kubanga okuva ku lubereberye twategeezebwa nga bwe tuteekwa okutambula.
77 a 1Yk 2:22; 4:2, 3 b 1Yk 4:1 c 1Yk 2:18Mwekuume, abalimba bangi mu nsi abatakkiriza nti Yesu yayambala omubiri. Buli muntu ayogera bw’atyo mulimba era mulabe wa Kristo. 88 1Ko 3:8Mwekuume, muleme okufiirwa kye twakolerera, wabula mukikuume kubanga mulifuna empeera yammwe yonna. 99 1Yk 2:23Buli asukka ku ebyo Kristo by’ayigiriza n’atabinywereramu, talina Katonda; naye oyo anywerera mu kuyigiriza okwo alina Kitaffe n’Omwana. 1010 Bar 16:17Omuntu yenna bw’ajja gye muli, n’atayigiriza bw’atyo, temumwanirizanga mu nnyumba yammwe, n’okulamusa temumulamusanga. 1111 1Ti 5:22Kubanga buli amusembeza aba yeenyigidde mu bikolwa ebyo ebibi.
1212 3Yk 13, 14Mbadde na bingi eby’okubawandiikira, kyokka saagala byonna kubibawandiikira buwandiikizi, wabula nsuubira okubakyalira tulyoke twogeraganye nga tulabagana amaaso n’amaaso, essanyu lyaffe liryoke lituukirire.
1313 nny 1Abaana ba mwannyoko omulonde bakulamusizza.
1我这做长老的写信给蒙拣选的女士1:1 学者一般认为“蒙拣选的女士”是指教会.和你的儿女,就是我本着真理所爱的.你们不单是我所爱的,也是一切认识真理的人所爱的. 2我们爱你们,因为真理在我们里面,并且永远与我们同在.
3从父上帝和祂儿子耶稣基督而来的恩典,怜悯和平安也必在真理和爱中与我们同在!
彼此相爱
4你的儿女当中有人按照我们从父领受的命令遵行真理,我知道后非常欣慰. 5女士啊,我现在劝你,我们大家要彼此相爱.这不是新命令,而是我们从起初就已经领受的命令. 6爱就是遵行上帝的命令,这是你们从起初就听过又当遵行的命令.
提防骗子
7因为现在世上有许多骗子出来迷惑人,他们否认耶稣基督曾降世为人.这样的人是骗子,是敌基督者. 8你们要谨慎,好得到完满的赏赐,免得我们前功尽弃. 9谁偏离基督的教导,谁心中就没有上帝;谁遵守基督的教导,谁就有父和子与他同在. 10若有人到你们那里不传基督的教导,不要请他到家里,也不要问候他, 11因为问候他就是与他同流合污.
结语
12我还有许多事要告诉你们,但不想借助纸墨,而是希望有机会到你们那里与你们当面畅谈,使我们充满喜乐.
13你那蒙拣选之姊妹的儿女问候你.


text:
Amawulire
Yafeesi ya Kaliisoliiso enunudde obuwumbi bwensimbi 4 okuva mu nguzi
Ivan Ssenabulya
April 28th, 2022
Bya Benjamin Jumbe,
Kalisoliiso wa gavumenti, basobodde okununula ssente obuwumbi bwa silingi 4, ezibadde zibulankanira mu bikolwa byobulyake mu mirimu gya gavumenti egyenjawulo.
Kino kibikuddwa amyuka kalisoliiso wa gavumenti Anne Muhairwe mu nsisinkano gyabaddemu neba ssentebbe bwazi disitulikiti mu Kampala, ngagambye nti ssente ezo basobodde okuzitaasa wakati wa 2018 nomwaka gwa 2021.
Agambye nti mu bbanga eryo basobodde okunonyereza ku misango gyenguzi 4,000, awamu baakutte abantu 97 abakozi ba gavumenti.
Muhairwe agambye nti olutalo lukyagenda mu maaso ku nguzi nemuzi gavumenti ezebitundu.


text:
Amawulire
Abalwanirizi beddembe ku yintanenti bongedde okusaba Gavt
Ivan Ssenabulya
October 9th, 2021
Bya Ivan Ssenabulya,
Abalwanirizi béddembe bongedde okusaba gavumenti egyewo omusolo gweyateeka ku bakozesa yintanenti.
Mu mwaka gwebyensimbi guno gavt yayisa omusolo gwa bitundu 12% eri abakozesa yintanenti.
Wabula ekibiina kya Encrypt Uganda, ekirwanirira eddembe lya bali ku mikutu egyomutimbagano kitegezeza nti bukya gavt yateekawo omusolo guno gunyigiriza nyo abantu naddala abali mu byobusuubuzi na basoma.
Akulira ekibiina kino Ssenfuma Brian agambye nti nokunonyereza kwebakoze mu bitundu ebyamambuka nobukiika kkono bweggwanga bakizudde nti yintanenti yaayo sinnungi.


text:
Pulezidenti wa Tanzania Samia Suluhu Hassan avuddeyo nalagira Abasirikale ba Poliisi bonna abalina embuto ennene okuddayo mukutendekebwa basale emibiri.
Pulezidenti Suluhu agamba nti Abasirikale ba Poliisi okusobola okukola emirimu gyabwe obulungi tebalina kubeera nambuto nnene. Bino yabyogeredde ku mukolo gwokufulumya abasirikale e Boma Kichaka Miba, mu Tanga.
Pulezidenti Suluhu yategeezezza nti bweyabadde ayita mu nyiriri z’abasirikale yakirabye nti ababadde bakulembera enyiriri basirikale bakulu abalina okuwummula ate nga abalala babadde n’embuto enene nategeeza nti tebalina kubeera mu Poliisi.
Share.


text:
Enaku 42 ezomuggalo Pulezidenti Yoweri Kaguta Museveni zeyateekawo nga ziwera ebintu ebimu zaggwako ku lwakutaano lwa wiiki ewedde nekiraga bangi nga bebuuza ku kiki ekiddako kukugondera ebiragiro bino.
Pulezidenti Museveni bweyali ayogerako eri eggwanga nga 30 July yawera ebyemizannyo okubeeramu abawagizi, ebibanda byokusiba emupiira, sineema, theatre, ebivvulu nga bino byali byakwetegerezebwa oluvannyuma lw’enaku 42, wabula bangi bebuuza kiki ekiddako kuba Pulezidenti tanavvaayo kuwa biragiro biggya.
Wabula Dr Monica Musenero, yavuddeyo nategeeza nti ebiragiro ebyateekebwawo bikyagenda mu maaso nga tewali kikyuuseemu nti era ebitaggulwawo byali byakutunulwamu oluvannyuma lw’enaku 60.
Share.


text:
Omubeezi wa Minisita avunaanyizibwa ku Kibuga Kampala Kabuye Kyofatogabye avuddeyo nasaba abasuubuzi abakolera mu Kikuubo obutetantala kujja mu Kibuga Kampala ku bbalaza okutuusa nga bamaze okwekeneenya ekifo kino.
Ku lunaku olwokutaano ekiro Pulezidenti @Yoweri Kaguta Museveni yaguddewo e Kikuubo ne Arcade okwetoloola eggwanga lyonna wabula nebiragiro ebirina okugobererwa.
Minisita ategeezezza abasuubuzi nti nga 2 August, tebagezaako okukeera mu Kikuubo nga kino kitegeeza nti ne arcade zonna eziri Nabugabo, Luwum street, Ben Kiwanuka nawalala nazo si zakuggulwa bwagambye.
Agamba zino zakuggulwawo nga Kampala COVID-19 task force emaze okubyekkaanya obulungi nebawa ne satifikeeti ebasobozesa okuggulawo.
Abalabudde nti tayagala bafune buzibu nabebyokwerinda nti bagira babeera awaka kuba kino kigenda kubatwalira enaku 5 zokka. https://youtu.be/gXKThX-2qzY
Share.


text:
Amawulire
Museveni simussanyufu eri ekitongole ekiwooza
Ivan Ssenabulya
September 15th, 2021
Bya Benjamin Jumbe,
Omukulembeze weggwanga Museveni alaze obwenyamivu olwekitongole ekiwooza ekya URA okulagaya mu kusolooza omusolo mu ggwanga.
Bino abyogeredde ku kisaawe e Kololo, Eekitongole kino bwekibadde kijaguza okuweza emyaka 30 bukya kitandikawo.
Museveni agambye nti yadde nga wabadewo okweyongera okuva mu mwaka gwa 1991 wabula wakyaliwo omuwaatwa wakati wensimbi bannauganda ze balina nomusolo ogubasolozebwako.
Ono agambye nti Uganda erina obusobozi okukunganya omusolo oguyinza okukola ku byetaago byayo awatali kwewola bweru.
Museveni wano wasabidde akulira ekitongole kya URA okulongoosa ekitongole okugyamu abali benkwe na balyake bonna.


text:
BYA BRIAN MUGENYI
Erinnya: Henry Ssekabembe
Emyaka: 50
Byakola: Yakulira ekitongole kyebyemizannyo e Mengo atenga era musubuzi.
Gyeyasomera: Kitende, Ndejje ne Makerere Business Institute
Abazadde: Christopher Kiberu Kigongo ne Costa Miriam Nantongo Kiberu
Kkiraabu kwafiira: Manchester United ne Express
Ebyamwagaza Man U: David Beckham
Ebyamwagaza Express: George Ssemwogerere
Henry Ssekabembe musajja munabyamizannyo era omugundivu ennyo nadala
mu Buganda.
Simupiira, kuwuga oba okuzannya omweeso, Ssekabembe wonna
agwaawo. Bwotuuka e Mengo, muyaffeesi yebyemizannyo mwasangibwa ebifanannyi byakabaka Ronald Mutebi byebikwaniriza. Wano,
yakamalawo emyaaka wajindaba musanvu oluvannyuma lwokusikira Herbert
Ssemakula eyali atwaala ekitongole kyebyemizannyo mu 2014.
Ng’omuntuntu yenna eyakuzibwa era nabangulwa bulungi, Ssekabembe musajja mwaniriza.
Agamba nti ebyemizannyo byafuuka kitundu kubulamu bwe bukya Kabaka Mutebi amuwa obwaami. Mubyo,
mwagya eddembe eranga abifunyeemu nnyo nadala bwekituuka mukola
emikwano. Akoledde abavubuka era agezezaako okuzaawo obumu mu bavubuka ba Buganda.
Ssekabembe wano kubutaka awagira Express kyokka nga bwosalinkiriza
newemulula mpaka mubakyeerupe muwagizi nnyo wa Manchester United.
Anyumya nti ebyemizannyo teyatandikira kubyagalira Mengo nga banji bwebageresa nadala ngabamulaba mipiira gy’Amasaza.
Oluberyeberye obwagazi bwatandikira ku ttiimu ya Manchester United
eranga eno yegomba nga nnyo mwana mulenzi David ‘Joseph’ Beckham
mukaseera kano eyagunyuka.
Awaka, Ssekabembe teyafunanga nnyo mukisa kulabirawo mupiira. Kyokka,
olwenyonta gyeyalina enyingi ennyo bwekyatuuka nga mukulaba Beckham
nga azannya yawalirizibwa nga okuva awaka nagenda mubibanda okusobola
okulaba omuzanyi we.
Awo e Kitende, Ssekabembe weyakasibanga nebavubuka banne eranga
okumugamba nga nti waliwo akuyita wabweeru nadala nga omupiira
guzannyibwa Ssekabembe yajulanga okujamu omumiro.
Beckham buli weyatandika nga omupiira, olwo nga ye Ssekabembe omutima
gwe gweyongera kumubeera wamu nga eyeyokeza enkejje.
Agamba nti omutendesi Alex Ferguson eyegatta ku kkiraabu eno mu 1986
teyamukola bubi yadde. Ebanga lyonna elyemyaaka 26 lyeyabawereza nga
omutendesi wa Manchester United ebikopo babiwangula.
Bwekyatuuka nga mukuyungula abazannyi ekumi noomu abanatandiika,
kyabanga kizibu nnyo obutasangamu linya lya Beckham.
Mukisaawe, awaka awamu nemukwogerako eri abalala, Ssekabembe agamba
nti Beckham yabeera nga mukakamu nga akatiko. Kyokka, nga baserebu bwebabeera
emirundi ejimu Beckham yavanga mumbeera ekyamuviirako nobutasimatuka
ngato mukama we Ferguson gyeyamukuba.
Kinajjukibwa nti Beckham, 44, nga mukaseera kano asangibwa Beverly
Hills, wali mu America, omupiira yagutandikira mu Ridgersway Rover
kyokka nga Manchester United yagyegatako mubutongole mu 1992 nga
aweeza emyaaka 17.
Wansi womutendesi, Ferguson, Beckham yakyaaka nnyo era yali atunda
okukira akawala akanyirivu atenga kekapya koka kukyaalo. Omukulu ono,
yabeera nga musaale nnyo bwekyaatuuka nga mukusimula ekisobyo awamu
nemukunyweesa ppeneti.
Bweyatukira okuvaawo mu 2003 oluvannyuma lwokugwa mu ddiiru ensaava mu
kkiraabu ya Real Madrid, Beckham yali abazannyidde emipiira 265
kwoteeka nokubatebeera ggoolo 62.
Ssekabembe agamba nti Beckham bweyegata ku Madrid kyamuyisaamu bubi
wadde nga omuzannyi oba omutendesi okumala akaseera akawanvu ku ttiimu
oluusi tekibeera kirungi.
Kukino annyonyola nti ensonga lwaaki Manchester United ekyalemereddwa
okudayo kuntiko gyeyali nadala muwangula ebikopo, kyaava kubakulembeze
battiimu eno obutalengerera wala musika wa Ferguson.
Kyokka olwokuba nti omutendesi aliwo ensangi zino Ole Gunnar Solskjaer
akulidde mulanji za Manchester United, Ssekabembe mumativu nti
kkiraabu ye yakudamu okulinyisa omutindo.
Agamba nti musaayi muto Macus Rashford ensangi zino amwagala nnyo
kuttiimu eno. Buli lwakalabako nga kazannya kalina ebintu binji
byekamujukikiza nadala obumalirivu awamu nobuyiiya Beckham bweyalina
ebiro biri.
Rashford, 21, omupiira kumpi agutandikidde mu kkiraabu ya Manchester
United eranga yakabatebeera ggoolo 27. Omuvubuka ono, y’omu
kubamusaayi muto Solskjaer basibiddeko olukoba okulaba nga akomyaawo
Manchester United mukisaawe kyabawanguzi be bikopo mubulaaya.
Ssekabembe agamba nti ebintu omuvubuka ono byakola mukisaawe
bimwewunyisa eranga nebatabani be awaka bamumatira nnyo.
Bwooba omukomezaawo wano kubutaka, ensonga eyamwagaza Express ‘Mukwano
Gwabanji’ yali muzannyi George Ssemwogerere nti yamulabanga nnyo
nadala e Kitende nga bazannya oluusi nabatuuze kukasaawe kekyaalo.
Mubalala, Ssekabembe yanyumirwa nga nnyo enzannya ya George
Ssemwogerere ne Ronny Vubya bagamba nti nabo balina ekitone
ekyomuwendo.
Ssekabembe agamba nti yalinanga nentebe ye emanyikiddwa mukisaawe e
Wankulukuku eranga ye okusubwa omupiira nadala mbiseera ebyo kyabeera
nga kizibu mpozi nga mulwadde.
Agamba nti awo mu 1980 akapiira bakoota nga buliro ne Katikiro Peter
Mayiga bweyali akyalimuvubuka mbula kalevu
Do you have a story in your community or an opinion to share with us: Email us at editorial@watchdoguganda.com


text:
Amawulire
Olwaleero lunnaku lwa ‘Luwum Day’
Ivan Ssenabulya
February 16th, 2022
Bya Ritah Kemigisa
Bann-Uganda olwaleero bagenda kwegatta awamu okujaguza olunnaku lw’eyali Ssabalbirizi olwa Janani Luwum day.
Olunnaku luno lukwatibwa buli nga 16 February, okujjukira obulamu bwomugenzi Luwum, eyali yawaayo obulamu bwe okuwereza nokulwanyisa obutali bwenkanya mu gwanga.
Ono yali Ssabalabirizi we kkanisa ya Anglican, ngatwala ekitundu kya Uganda, Rwanda, Burundi ne Boga-Zaire.
Yali mukulembeze wa ddoboozi ngakolokta neyali omukulembeze wegwanga, omugenzi Idi Amin ku byalinga bitatambula bulungi.
Yattibwa nga February 16, mu mwaka gwa 1977, oluvanyuma lwokuyisa ekiwandiiko ngawakanya ekiwamba bantu n’ekitta bantu mu gavumenti ya Amin.
Bannadiini bangi babalanga okubeera abawagizi bomugenzi Milton Obote, omukulembeze wegwanga gwebaali bamamudde ku ntebbe nadukira mu buwanganguse.
Kati emikolo gyegwanga emitongole gigenda kubeera ku kisaawe e Kololo, nga gisubirwa okwetabwako omukulembeze we gwanga Yoweri K. Museveni.
Mungeri yeemu abakulembeze mu mambuka ga Uganda basabye omukulembeze wegwanga, okukola nga bwayogera alwanyise ettemu,okuwamba nebikolwa ebyokutulugunya bannansi.
Okusaba kuno kukoleddwa omubaka we Obongi Kaps Fungaroo ngagambye nti kkyekisaanye okukolebwa ddala olunnaku lwa Luwum Day, bwerunaaba lwakukola amakulu.
Agamba nti ebikolwa byebimu omugenzi gwebajaguza byeyali avumirrra nokulwanyisa, bikyaliwo mu gwanga lino.
Fungaroo agambye nti kino kyekisaanye okusimbako amannyo, okukozase aolunnaku luno okuvumirirra noukola obweyamu obwanamaddala okubilwanyisa.


text:
Okubala
Essuula 20
Awo abaana ba Isiraeri, ekibiina kyonna, ne batuuka mu ddungu lya Zini mu mwezi ogw'olubereberye: abantu ne batuula mu Kadesi; Miryamu n'afiira eyo n'aziikibwa eyo.
2 Ne wataba mazzi ga kibiina: ne beekuŋŋaanyiza ku Musa ne ku Alooni.
3 Abantu ne bawakana ne Musa ne boogera nti Singa twafa baganda baffe bwe baafiira mu maaso ga Mukama!
4 Era mw'aleetera ki ekibiina kya Mukama mu ddungu muno, tufiire omwo, ffe n'ebisibo byaffe?
5 Era mwatuggira ki mu Misiri okutulinnyisa okutuyingiza mu kifo kino ekibi? si kifo kya nsigo, so si kya ttiini, so si kya mizabbibu, so si kya mikomamawanga; so tewali mazzi ga kunywa.
6 Musa ne Alooni ne bava mu maaso g'ekibiina ne bagenda ku mulyango gw'eweema ey'okusisinkanirangamu, ne bavuunama amaaso gaabwe: ekitiibwa kya Mukama ne kibalabikira.
7 Mukama n'agamba Musa nti
8 Ddira omuggo ogwo, okuŋŋaanye ekibiina, ggwe ne Alooni muganda wo, mugambire olwazi mu maaso gaabwe, luleete amazzi gaalwo; onobaggira amazzi mu lwazi: bw'otyo bw'onoonywesa ekibiina n'ebisibo byabwe.
9 Musa n'addira omuggo ng'aguggya mu maaso ga Mukama, nga bwe yamulagira.
10 Musa ne Alooni ne bakuŋŋaanyiza ekibiina mu maaso g'olwazi, n'abagamba nti Muwulire nno, mmwe abajeemu; ffe tunaabaggira amazzi mu lwazi muno?
11 Musa n'ayimusa omukono gwe, n’akuba olwazi n'omuggo gwe emirundi ebiri: amazzi mangi ne gavaamu, ekibiina ne banywa n'ebisibo byabwe.
12 Mukama n'agamba Musa ne Alooni nti Kubanga temunzikirizza, okuntukuza mu maaso g'abaana ba Isiraeri, kyemuliva mulema okuyingiza ekibiina kino mu nsi gye mbawadde.
13 Ago ge mazzi ag'e Meriba; kubanga abaana ba Isiraeri baawakana ne Mukama, n'atukuzibwa mu bo.
14 Musa n'atuma ababaka ng'ayima e Kadesi eri Kabaka w’e Edomu, nti Bw'atyo bw'ayogera Isiraeri muganda wo, nti Omanyi ennaku zonna ezaatubaako:
15 bakitaffe bwe baaserengeta mu Misiri, ne tumala mu Misiri ebiro bingi Abamisiri ne batukola bubi ne bakitaffe:
16 awo bwe twakaabira Mukama, n'awulira eddoboozi lyaffe, n'atuma malayika, n'atuggya mu Misiri: era, laba, tuli mu Kadesi; ekibuga ekiri ku nsalo yo enkomerero:
17 ka tuyite, nkwegayiridde, mu nsi yo: tetuliyita mu nnimiro newakubadde mu lusuku lw'emizabbibu, so tetulinywa ku mazzi ag'omu nzizi: tunaatambuliranga mu luguudo lwa kabaka, tetulikyamira ku mukono ogwa ddyo, newakubadde ogwa kkono, okutuusa lwe tuliyita ku nsalo yo.
18 Edomu n'amugamba nti Toliyita mu nze, nneme okukutabaala n'ekitala.
19 Abaana ba Isiraeri ne bamugamba nti Tulirinnyira mu luguudo: bwe tunaanywanga ku mazzi go, nze n'ebisibo byange, kale n'awanga omuwendo gwago: ka mpitemu buyisi n'ebigere.
20 N'agamba nti Toliyitamu. Edomu n'amutabaala n'eggye lingi, n'omukono ogw'amaanyi.
21 Bw'atyo Edomu n'agaana okuyisa Isiraeri mu nsalo ye Isiraeri kyeyava akyuka okuva gy'ali.
22 Ne basitula e Kadesi ne batambula: abaana ba Isiraeri, ekibiina kyonna, ne batuuka ku lusozi Koola.
23 Mukama n'agambira Musa ne Alooni ku lusozi Koola, ku nsalo y'ensi ya Edomu, ng'ayogera
24 nti Alooni anaakuŋŋaanyizibwa eri abantu be: kubanga taliyingira mu nsi gye mpadde abaana ba Isiraeri, kubanga mwajeemera ekigambo kyange ku mazzi ag'e Meriba.
25 Twala Alooni ne Eriyazaali mutabaai we, obalinnyise ku lusozi Koola:
26 Alooni omwambuleko ebyambalo bye, obimwambaze Eriyazaali mutabani we: kale Alooni anaakuŋŋaanyizibwa eri abantu be, era anaafiira eyo.
27 Musa n'akola nga Mukama bwe yalagira: ne balinnya ku lusozi Koola mu maaso g'ekibiina kyonna.
28 Musa n'ayambula Alooni ebyambalo bye, n'abyambaza Eriyazaali mutabani we; Alooni n’afiira eyo ku ntikko y'olusozi: Musa ne Eriyazaali ne baserengeta ne bava ku lusozi.
29 Awo ekibiina kyonna bwe baalaba nga Alooni afudde, ne bamala ennaku asatu nga bakaabira Alooni, ennyumba ya Isiraeri yonna.